PKP Dilanjutkan Sehingga 14 April, Ini Sebab Mengapa PM Panjangkan Masa Kuarantin!

Untuk mendapatkan lebih banyak info tentang coronavirus di Malaysia, sila dapatkannya di sini.

Pada sidang media 25 Mac 2020, Perdana Menteri Malaysia, Tan Sri Muhyiddin Yassin telah membuat pengumuman berkenaan dengan lanjutan perintah kawalan pergerakan (PKP).

Perkara ini, meskipun mengejutkan, memang telah dijangka semenjak bermulanya penguatkuasaan perintah tersebut. Kini, Malaysia mempunyai kes positif sebanyak:

[covid_19]

Menurut Tan Sri Muhyiddin, beliau berpuas hati dengan
tahap kepatuhan penduduk terhadap perintah kawalan pergerakan yang telah diumumkan kerajaan pada 16 Mac yang lalu
.

Artikel ini akan menerangkan sedikit sebanyak mengapa perintah kawalan pergerakan wajar dilanjutkan dan apakah prospek wabak korona baharu (COVID-19) menjelang 14 April 2020. Teruskan membaca untuk mengetahuinya dengan lebih lanjut.

Realiti perlaksanaan lanjutan perintah kawalan pergerakan selama 14 hari

Masih tidak banyak yang kita tahu berkenaan dengan virus korona baharu. Namun, maklumat penting seperti kaedah jangkitan, simptom dan tempoh pengeraman telah diputuskan di dalam panduan yang dikeluarkan oleh Pertubuhan Kesihatan Sedunia (WHO).

Jangkitan wabak COVID-19 telah
diisytiharkan sebagai jangkitan pandemik pada 11 Mac 2020.
 Melihat kepada potensi virus ini untuk tersebar dalam kalangan individu pada kadar yang cepat, amalan jarak sosial telah disarankan bagi membendung wabak.

Kerajaan Malaysia turut mengambil inisiatif mengarahkan perintah kawalan pergerakan seperti negara-negara lain yang turut mengalami kenaikan kes mendadak.

Perkara ini dilihat sebagai satu kepentingan utama bagi memastikan kadar transmisi virus menjadi perlahan. Walau bagaimanapun, tempoh 14 hari yang telah diisytiharkan pada perintah yang lepas dianggap tidak mencukupi.

Artikel berkaitan:

Ini telah terbukti melalui lanjutan perintah kawalan pergerakan yang dibuat pada hari ini. Pada awalnya, tahap kepatuhan rakyat terhadap perkara ini tidak seberapa baik.

Meskipun kerajaan telah berulang kali menegaskan
semua penduduk untuk tinggal di rumah
, terdapat segelintir individu atau masyarakat yang memandang enteng akan hal ini.

Perkara ini bukan sahaja boleh menyebabkan PKP tidak berkesan, malah jika berlaku gelombang ketiga, ia dijangka akan menyebabkan kenaikan yang lebih pesat pada jumlah kes positif dalam kalangan rakyat Malaysia.

Hakikatnya, ramai dalam kalangan rakyat Malaysia yang menyedari bahawa 14 hari merupakan tempoh yang sangat pendek untuk membendung wabak pandemik.

Oleh sebab itulah, pengumuman terbaru oleh PM ini mendapat sambutan yang sangat baik meskipun ada yang mungkin mengeluh terutamanya mereka yang bergantung kepada sistem pendapatan harian (peniaga kecil dan pekerja kontrak).

Tempoh pengeraman virus korona baharu. Relevankah lanjutan yang dibuat oleh kerajaan?

Tempoh pengeraman virus merupakan salah satu maklumat penting yang perlu diambil kira dalam membuat keputusan kawalan pergerakan sepanjang wabak berlangsung.

Ia merupakan satu tempoh dari bermulanya jangkitan virus sehingga individu berjangkit tersebut menunjukkan simptom.

Sebagai contoh, jika virus yang menjangkiti seorang individu itu hanya menyebabkan simptom setelah 7 hari ia menjangkiti, maka ia mempunyai tempoh pengeraman selama 7 hari.

Virus korona baharu mempunyai tempoh pengeraman di antara 2 hingga 14 hari. Ini bermakna jika seseorang itu dijangkiti pada minggu pertama tempoh kawalan pergerakan, mereka boleh menunjukkan simptom setelah perintah tersebut diisytiharkan tamat (jika hanya 2 minggu).

Walau kadar jangkitan positif yang berlaku pada hari terakhir menurun sekalipun, ia boleh meningkat kembali dalam beberapa hari selepas itu.

Menurut satu kajian baharu yang dijalankan oleh Universiti Massachusetts, tempoh median pengeraman bagi jangkitan COVID berada di antara 5 hingga 11 hari.

Menurut Nicholas Reich, Profesor Madya di Sekolah Perubatan Awam universiti tersebut, 97.5% subjek jangkitan mengalami simptom setelah 11 hari mendapat jangkitan.

Apa yang lebih mengejutkan adalah jika dilihat pada jangkaan,
101 daripada setiap 10,000 kes positif hanya menunjukkan simptom selepas 14 hari melalui proses kuarantin
.

Ini bermakna, bagi individu yang mempunyai risiko tinggi, wajar bagi mereka untuk melalui proses kuarantin yang lebih lama daripada 14 hari.

Lanjutan perintah kawalan pergerakan boleh dikatakan umpama
tempoh pemantauan tambahan terhadap corak kenaikan kes positif di Malaysia
.

Ketika pengumuman lanjutan dibuat, kes positif baharu pada 25 Mac 2020 adalah sebanyak 172. Angka ini masih lagi tinggi dan jika tiada langkah pencegahan diambil, ia boleh menyebabkan jumlahnya memecut naik.

Keputusan bagi melanjutkan perintah kawalan pergerakan dilihat sebagai satu inisiatif yang baik oleh pihak kerajaan dalam usaha untuk memastikan keadaan wabak terkawal.

Dalam tempoh masa tersebut, setiap individu perlulah mengamalkan langkah pencegahan seperti berikut:

https://www.facebook.com/1634329383494261/videos/2789383271108165/

Konklusi

Diharapkan semua individu dapat mematuhi perintah kawalan pergerakan yang telah dilanjutkan. Jika pada 2 minggu pertama, 95% rakyat Malaysia mematuhi perintah ini, tidak mustahillah jumlah tersebut boleh mencecah 100%.

Kebanyakan individu menunjukkan komitmen yang tinggi dalam memastikan perintah ini dipatuhi. Nasihat kepada rakan dan keluarga berkenaan dengan hal ini sedikit sebanyak membantu mempercepatkan pembasmian wabak COVID-19.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus

Nak Kekal Produktif? Ikut 5 Tip Efektif Kerja Dari Rumah Di Musim COVID-19!

Cegah Penularan COVID-19, Sarawak Buka Klinik Khas Rawat Penyakit Pernafasan

Alamak! Tarikh Bersalin Dah Dekat, Apa Persediaan Ibu Hamil Di Saat COVID-19?

8 Soalan Bermain Di Fikiran Tentang COVID-19 Yang Anda WAJIB Tahu – Jangan Panik!

195 Tempat Dilanda Wabak COVID-19, Sila Kuarantin Diri Jika Pernah Ke Tempat Ini #StayAtHome


Potter Syndrome: Masalah Air Ketuban Sedikit dan Kegagalan Ginjal

Potter Syndrome dan Potter phenotype, adalah merujuk kepada sekumpulan penemuan yang berkaitan dengan kekurangan cecair amnion (air ketuban sedikit) dan kegagalan buah pinggang pada bayi yang belum lahir.

Baru-baru ini, seorang ibu, Nurul Nadia Ismail berkongsi luahan hati di dalam laman sosial Facebook miliknya mengenai bayinya yang baru dilahirkan, Nurul Maryam menghidap Potter Syndrome.

Ibu muda ini berkongsi cerita mengenai Nurul Maryam yang dilahirkan tanpa buah pinggang, limpa dan salur najis. Bayi ini hanya mampu hidup selama 24 jam sahaja.

Apakah punca Potter Syndrome?

Bagi Potter Syndrome, masalah utamanya ialah kegagalan buah pinggang. Ginjal gagal untuk berkembang dengan betul semasa bayi membesar dalam rahim. Ginjal biasanya menghasilkan cecair amnion (sebagai air kencing).

Potter phenotype merujuk kepada penampilan muka lazim yang berlaku pada bayi baru lahir apabila tiada cecair amnion. Kekurangan cecair amnion dipanggil
oligohydramnios. Tanpa cecair amnion, bayi tidak dilindungi dari dinding uterus. Tekanan dinding uterus membawa kepada penampilan muka yang luar biasa, termasuklah mata yang terpisah luas.

Potter phenotype juga boleh menjurus kepada anggota badan abnormal, atau anggota badan berada pada kedudukan abnormal.

Oligohydramnios juga menghentikan perkembangan paru-paru, jadi paru-paru tidak boleh bekerja dengan betul semasa lahir.

Pada tahun 1946, Dr. Edith Potter menyifatkan kegagalan renal pranatal/ agenesis renal ini dan mengakibatkan ciri-ciri fizikal janin adalah disebabkan oleh
oligohydramnios iaitu kekurangan cecair amnion, serta ketidakhadiran langsung cecair amnion
(anhydramnios). Oligohydramnios dan anhydramnios juga boleh disebabkan oleh hasil kebocoran cecair amnion daripada pemecahan membran amnion.

Apakah simptom-simptomnya?

Gejala-gejala Potter Syndrome termasuklah:

Mata terpisah luas dengan lipatan epicanthal, anjungan nasal lebar, posisi telinga rendah, dan dagu mengendur.

Ketiadaan pengeluaran air kencing.

Kesukaran bernafas.

Mengapa bayi saya boleh mendapat Potter Syndrome?

Tiada sesiapa mengetahui alasan di sebalik berlakunya kes-kes Potter Syndrome. Namun, para penyelidik masih lagi mengkaji masalah kecacatan kelahiran ini.

Bagaimana untuk mencegah Potter Syndrome?

Setakat ini, tiada langkah pencegahan yang diketahui.

Pemeriksaan dan ujian

Bagi mengenal pasti kehadiran Potter Syndrome, beberapa ujian boleh dijalankan.

Imbasan ultra bunyi semasa kehamilan mungkin akan memperlihatkan kekurangan cecair amnion, ketiadaan buah pinggang, atau buah pinggang abnormal yang teruk pada bayi dalam kandungan.

Ujian lain boleh digunakan untuk membantu mendiagnosis keadaan pada bayi baru lahir:

Ujian X-ray pada abdomen

Ujian X-ray paru-paru

Rawatan

Pemulihan semula semasa kelahiran mungkin boleh cuba dilakukan sementara menunggu diagnosis. Rawatan akan disediakan untuk sebarang halangan saluran keluar urinari.

Potter Syndrome adalah keadaan yang amat serius. Kebanyakan masanya amat berbahaya. Hasil jangka pendek bergantung kepada keterukan penglibatan paru-paru. Hasil jangka panjang pula bergantung kepada keterukan penglibatan buah pinggang.

Hello Health Group
 tidak menyediakan nasihat perubatan, diagnosis, atau rawatan.


Lelaki, Sila BERHENTI Kencing Berdiri & Jangan Malas Atau Lupa Cuci Zakar!

Kebanyakan
di tandas-tandas awam
 yang disediakan untuk kaum Adam menggunakan tempat membuang air berdiri (
urinal bowl
). Tetapi bagus ke cara lelaki kencing berdiri ini?

Pertama, adakah terdapat sebarang kesan terhadap kesihatan
jika anda kencing berdiri atau duduk
?

Kedua, memandangkan kebanyakan pengguna
urinal bowl
 ini jarang sekali membasuh kemaluan mereka setelah membuang air, adakah terdapat juga apa-apa kesan jika individu tidak mencuci kemaluan setelah kencing?

Mungkin ada di antara kita, terutama lelaki yang pernah melakukan salah satu daripada dua perkara berikut. Tenang, dan mari kita cari apa jawapan di sebalik dua persoalan ini.

Untuk mendapatkan lebih banyak info tentang Habit Sihat, sila dapatkannya
 di sini.

Cara lelaki kencing berdiri, ada sebarang kesan atau tidak pada kesihatan?

Menurut Dr. Jamin Brahmbhatt, seorang Pakar Urologi dan Profesor di
University of Central Florida College of Medicine
, lelaki mungkin perlu kencing dalam keadaan duduk sekiranya prostat mereka bersaiz besar.

Ini kerana, kencing duduk boleh membantu merehatkan otot pelvis, yang mana ia akan membantu
air kencing
 untuk keluar dengan lebih mudah.

Kajian dari
Leiden University Medical Centre
 pula menyatakan, kencing dengan cara duduk membolehkan aliran air kencing dikeluarkan dengan lebih kuat, dan ini membantu melegakan simptom hipertrofi prostat benigna peringkat awal.

Kajian tersebut turut menyatakan bahawa, apabila kita berdiri, kita mengaktifkan otot yang berada di sekitar abdomen bawah, pelvis dan
juga tulang belakang
. Ini menghalang kita untuk kencing dengan lebih baik.

Cara lelaki kencing berdiri buatkan diri lebih kotor!

Kajian yang dijalankan oleh ahli-ahli fizik yang diketuai oleh Prof Tadd Truscott dan juga Randy Hurd menyatakan, kencing berdiri boleh meningkatkan halaju air kencing tersebut secara signifikan. Apakah kesannya?

Ia menjadikan anda lebih mudah terkena percikan air kencing dan tandas menjadi kurang bersih dan dipenuhi dengan bakteria.

Kaedah kencing berdiri ini bukan sahaja lebih
mengotorkan tandas
, malah membuatkan tubuh dan pakaian anda turut menjadi kotor.

Cara lelaki kencing berdiri menggalakkan anda untuk tidak mencuci kemaluan

Kebanyakan mangkuk kencing berdiri ini (
urinal bowl
) berfungsi sebagai tempat untuk anda
membuang air kencing
 dengan segera tanpa perlu menanggalkan seluar dan boleh dilakukan dengan berdiri sahaja.

Selain itu, mangkuk kencing ini juga biasanya tidak menyediakan sebarang paip atau punca air untuk anda mencuci kemaluan anda.

Aliran air yang ada pada mangkuk ini hanyalah bertujuan untuk membersihkan mangkuk tersebut daripada air kencing sahaja, bukannya disediakan untuk mencuci kemaluan anda.

Oleh sebab itu, ramai yang membuang air kecil di mangkuk ini sememangnya jarang sekali untuk mencuci kemaluan mereka sama ada dengan menggunakan air mahupun tisu.

Baca juga:

Apakah kesan jika saya tidak mencuci kemaluan setelah membuang air kecil?

Jangan terkejut kerana cara lelaki kencing berdiri ini boleh membawa kesan kepada kemaluan anda.

Antara kesannya jika
tidak mencuci kemaluan
 setelah kencing adalah kegatalan boleh berlaku pada zakar.

Selain itu, jika individu tidak mencuci kemaluan dengan kerap setiap hari, maka
smegma
 akan terbentuk.

Smegma
 ialah sejenis bahan pelincir semula jadi yang kelihatan seperti keju, dan bertindak memastikan zakar sentiasa berada dalam keadaan lembap. Ia akan terbentuk pada
bahagian kepala zakar
 dan juga di bawah kulup jika individu tersebut tidak bersunat.

Apa yang berlaku jika
smegma
 ini terbentuk?

Zakar anda semestinya akan memiliki bau yang kurang enak. Selain itu, kulup zakar anda juga akan menjadi sukar untuk digerakkan.

Paling membimbangkan, lokasi di mana
smegma
 ini terbentuk turut akan menjadi tempat pembiakan bagi bakteria.

Jika
smegma
 telah terbentuk, ia juga akan menyebabkan keradangan pada bahagian kulit yang berada di sekitarnya.

Ini akan menbuatkan individu berasa tidak selesa selain boleh menyebabkan satu keadaan lain yang disebut sebagai
balanitis
.

Balanitis
 adalah satu keadaan di mana
kepala zakar
 berubah warna menjadi kemerah-merahan dan meradang.

Apa yang sepatutnya saya lakukan sekarang?

Jika anda mula mengamalkan amalan kebersihan seperti yang sepatutnya, anda akan dapat mengelakkan diri daripada sebarang perkara yang tidak diingini seperti risiko jangkitan dan juga bau yang tidak menyenangkan daripada kemaluan anda.

Untuk mengelakkan cara lelaki kencing berdiri, cuba untuk masuk ke tandas dan mula
membuang air kecil dalam keadaan duduk
 atau mencangkung.

Elakkan penggunaan
mangkuk kencing di tandas awam
. Setelah membuang air kecil, basuhlah zakar anda dengan air bersih dan gunakan sabun yang bersifat lembut jika ada.

Setelah itu, pastikan anda mengeringkan kawasan kemaluan dengan
menggunakan tisu atau kain
 sebelum mula memakai semula seluar.

Ini untuk mengelakkan sebarang
jangkitan kulat
 yang mungkin berlaku pada zakar anda.


Takut Bawa Pulang COVID-19 Ke Rumah Dari Tempat Kerja? Ini Cara Elak Ia Terjadi!

Untuk mendapatkan lebih banyak info tentang coronavirus di Malaysia, sila dapatkannya
 di sini
.

Aspek kebersihan rumah adalah 1 perkara penting untuk mencegah penularan COVID-19. Anda juga harus mengetahui langkah penjagaan diri selepas pulang ke rumah bagi mengekang penyebaran virus.

Nak tahu tips terbaik penjagaan dan kebersihan rumah sempena COVID-19? Jom ikuti penjelasan kami di bawah.

Statistik di Malaysia adalah seperti berikut:

[covid_19]

Tips penjagaan dan kebersihan rumah

Menjaga kebersihan rumah dengan mencuci lantai dan permukaan pada ruang kediaman bukanlah sesuatu yang baru. Mungkin anda sudah biasa mengemop lantai setiap hujung minggu.

Walau bagaimanapun,
 dengan isu pandemik melibatkan wabak coronavirus, aspek penjagaan kediaman menjadi perkara penting dalam mencegah penularan COVID-19.

Bagi menjaga kebersihan rumah, anda perlu pastikan semua permukaan ruang kediaman yang kerap disentuh seperti pemegang pintu, telefon dan alat kawalan peralatan elektronik bebas kuman.

Tetapi bagaimana cara untuk melakukannya?

Baca juga:

Lakukan penjagaan kebersihan rumah bersama

Jika anda ingin membersihkan rumah daripada virus COVID-19, ini beberapa tips yang mungkin berkesan untuk penjagaan dan kebersihan rumah:

Mencuci dan disinfeksi

Mesti ada di antara kita yang merasakan proses mencuci dan membasmi adalah perbuatan yang sama. Haaa…silap sebenarnya.

Kedua-duanya adalah perbuatan dan perkara yang berbeza.

Pusat Kawalan dan Pencegahan Penyakit (CDC) menyarankan proses pembersihan rumah melibatkan kedua-dua aspek, walaupun tiada individu sakit atau mempunyai simptom jangkitan coronavirus di rumah.

Mencuci adalah mengenai menyingkirkan bahan tercemar pada permukaan

Pembasmian adalah tentang membunuh patogen

Kedua-duanya harus dilakukan jika ada individu, haiwan atau barang masuk atau keluar dari kediaman anda

Penyebaran daripada individu kepada individu lain adalah lebih berisiko untuk berlaku berbanding jangkitan melalui permukaan.

 Tetapi CDC mencadangkan untuk setiap isi rumah mencuci dan membasmi permukaan kerap disentuh sekurang-kurangnya sekali sehari.

Ini adalah sebagai 1 cara memastikan keadaan di rumah sentiasa bersih, selamat dan berisiko rendah untuk menjadi punca jangkitan kepada setiap individu di dalam rumah.

Permukaan rumah paling kerap disentuh

Penyelidik telah mengetahui virus COVID-19 berupaya untuk hidup pada permukaan bukan hanya untuk tempoh 24 jam, bahkan sehingga 2 atau 3 hari. Jadi proses mencuci dan membasmi adalah perlu untuk dilakukan.

Antara permukaan yang perlu disinfeksi setiap hari
:

Tombol pintu

Permukaan meja

Kerusi di ruangan makan (tempat duduk, bahagian penyandar dan pemegang sisi)

Kaunter dapur

Tandas duduk

Alat kawalan barangan elektronik seperti televisyen atau penghawa dingin

Setiap rumah adalah berbeza, jadi mungkin anda boleh fikirkan bahagian permukaan dalam rumah anda yang paling kerap disentuh dan perlu dicuci untuk menjamin kebersihan rumah.

Baca juga:

Merebak Dari Sentuhan, Pegang Muka Sendiri Jadi Punca Jangkitan COVID-19?

Suami Isteri Bersenggama Manfaatkan PKP, Tapi Bolehkah Hubungan Intim Sebarkan COVID-19?

Jadi sekarang anda sudah mengetahui apa yang perlu anda bersihkan, berikut adalah caranya:

Mencuci, kemudian membasmi:

Pertama sekali, bersihkan permukaan terlebih dahulu. Buang segala kekotoran atau debu. Lakukannya dengan lap permukaan barangan rumah menggunakan air bersabun atau semburan pencuci dan kain lap.

Kemudian gunakan semburan atau bahan disinfeksi bersesuaian. Cara terpantas dan mudah adalah dengan menggunakan kain lap atau semburan dengan disinfeksi.

Amalkan cara pencucian ini sebagai rutin untuk membantu mencegah penularan COVID-19 kepada anda dan juga setiap isi rumah.

Jika di rumah anda tidak terdapat bahan pembasmi, anda boleh menggunakan sabun atau sebarang bahan pencuci yang ada.

Membuat bahan pembasmi sendiri

Jika anda sebagai ketua keluarga perlu keluar mencari keperluan asas rumah dan juga bahan pembasmi, mungkin anda akan kecewa.

Ini kerana kebanyakan rak di pasar raya mahupun kedai runcit sudah kehabisan bahan pembasmi.

Tetapi usah risau, terdapat pilihan lain untuk anda. Pertama sekali,
pastikan anda dan ahli keluarga kerap mencuci tangan menggunakan sabun. Jangan lupa untuk menggosok celahan jari
.

Pihak CDC akan mencadangkan ‘resepi’ untuk menghasilkan pembersih rumah buatan sendiri menggunakan bahan peluntur.

Cara untuk menghasilkan semburan pembasmi menggunakan bahan peluntur:

4 sudu teh bahan peluntur

1 liter air

Campurkan bahan-bahan dalam 1 botol semburan, goncang sehingga sebati.

Untuk menggunakannya, anda boleh menyemburkannya pada sebarang permukaan dan biarkan untuk selama 10 minit sebelum lap menggunakan kain basah yang bersih.

Pastikan bahan peluntur tidak digunakan secara berlebihan dan elakkan daripada mencampurkan bahan peluntur dengan sebarang produk pencuci lain.

Jika ia berlaku, ini mungkin akan menyebabkan kerosakan pada permukaan barangan di rumah anda. Jadikan ini pilihan terakhir jika anda tidak dapat mencari sebarang produk pembasmi di pasaran.

Sekiranya menggunakan peluntur, pastikan anda memakai sarung tangan dan membuka tingkap bagi membantu pengudaraan di dalam rumah. Sentiasa berwaspada, okay?

Penjagaan diri selepas pulang ke rumah

Biasanya kalau selepas pulang, kita akan bersenang-lenang duduk menghadap televisyen dan bermesra bersama keluarga dan anak-anak, bukan?

Namun
dalam mencegah penularan COVID-19 ini, anda perlu terlebih dahulu membersihkan diri.

Jika ada ruang di hadapan rumah untuk anda mandi, maka sebaiknya mandilah di luar. Ini khususnya kepada individu lelaki.

Pastikan semua pakaian yang dipakai ketika keluar ditanggalkan dan dicuci dengan sabun.

Sekiranya ruangan di luar terhad, anda boleh mandi di dalam bilik air, tetapi elakkan daripada menyentuh sebarang suis selagi anda belum membersihkan badan.

Ia adalah untuk mengelakkan sebarang penyebaran kuman atau bakteria yang tidak kelihatan pada permukaan.

Seandainya anda ada memakai sarung tangan atau topeng muka, basuh sebelum dibuang. Ini bagi mengelakkan ada individu tidak bertanggungjawab mengambil dan menjualnya.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus

Baca juga:

Individu Dengan Virus Corona Boleh Sebarkannya Walaupun Masih Tiada Simptom!

Ini Ringkasan Pakej Rangsangan Ekonomi Prihatin Rakyat (PRIHATIN) Yang Diumumkan Perdana Menteri

Strategi Menjadi! Ini 3 Rahsia Korea Selatan Berjaya Cegah Penularan Wabak COVID-19

JANGAN PANIK! Ini 5 Tip Untuk Tempuhi Wabak COVID-19 Pandemik Sepanjang Tahun 2020


Atasi Rasa Pening Lalat Ketika Berpuasa Dengan Panduan Berguna Ini

Puasa mungkin bukan sesuatu yang mudah bagi sebahagian orang, terutamanya bagi mereka yang mengalami masalah kesihatan. Menahan lapar dan dahaga selama lebih kurang 13 jam kadangkala tidak mudah. Anda mungkin boleh mengalami keletihan, pening, sakit kepala, ingin pengsan, bahkan pening lalat ketika berpuasa. Apa yang menyebabkan pening lalat semasa berpuasa?

Apa itu pening lalat (vertigo)?

Vertigo
 adalah rasa tidak seimbang, sehingga anda merasa seperti sedang berputar atau lingkungan di sekitar anda terasa berputar dan anda merasa pening disebabkannya. Ini boleh menjadi sangat parah dan membuat anda susah melakukan aktiviti harian anda. Umumnya, pening lalat berlaku dalam kalangan warga emas yang berusia 65 tahun ke atas, tetapi juga boleh berlaku pada semua peringkat umur.

Pening lalat boleh berlaku secara tiba-tiba dan berlangsung selama beberapa saat atau lebih. Apabila anda mengalami pening lalat, anda akan merasakan kehilangan keseimbangan (menyebabkan susah untuk berdiri atau bahkan berjalan), merasa sakit, dan pusing.

Apakah penyebab pening lalat sewaktu berpuasa?

Pening lalat disebabkan oleh adanya gangguan keseimbangan dalam tubuh anda, yang melibatkan pelbagai bahagian sistem deria, seperti mata, saraf deria, dan telinga bahagian dalam. Gangguan pada telinga dalam memberikan otak isyarat dari telinga bahagian dalam yang tidak selari dengan apa yang diterima oleh mata dan saraf deria. Hasilnya, otak anda mengalami kebingungan, dan anda merasa pusing serta tidak seimbang.

Apabila anda berpuasa, beberapa perkara boleh menjadi pencetus kepada pening lalat, iaitu:

Migrain.
 Migrain atau sakit kepala satu sisi sewaktu berpuasa boleh menyebabkan anda mengalami vertigo, lebih-lebih lagi jika migrain yang anda rasakan tidak terlalu parah. Migrain ini boleh dicetuskan oleh bunyi bising atau sensitif terhadap cahaya. Pening lalat yang anda rasakan boleh berlangsung selama beberapa minit atau lebih lama.

Peredaran darah yang lemah.
 Hal ini membuatkan jantung anda mengepam darah yang mencukupi ke otak atau telinga bahagian dalam, sehingga anda boleh merasa pusing, ingin pengsan, dan tidak seimbang (vertigo).

Tekanan darah rendah.
 Keadaan ini juga boleh menyebabkan aliran darah dari jantung ke otak dan telinga bahagian dalam terbantut, sehingga anda boleh mengalami pusing, lemas, dan pening lalat sewaktu berpuasa. Biasanya, anda boleh mengalami hal ini jika berdiri terlalu cepat daripada posisi duduk atau baring.

Gula darah rendah.
 Apabila berpuasa, secara umumnya gula darah akan menurun kerana tidak ada makanan yang masuk ke dalam tubuh anda. Hal ini membuat anda merasa lemas, lelah, dan pusing. Juga, boleh menyebabkan pening lalat anda berulang.

Dehidrasi.
 Kekurangan cecair atau dehidrasi juga biasa berlaku sewaktu berpuasa ketika jumlah air yang anda ambil kurang daripada jumlah air yang keluar dari tubuh anda. Hal ini membuat anda merasa pusing, lemas, dan juga lelah, serta mencetuskan pening lalat.

Bagaimana mencegah pening lalat sewaktu berpuasa?

Terdapat beberapa perkara yang boleh anda lakukan untuk mencegah pening lalat berulang sewaktu berpuasa atau untuk membantu meringankan simptom pening lalat, iaitu:

Lakukan senaman sederhana,

Tidur dengan kepala sedikit terangkat. Anda boleh meletakkan dua atau lebih bantal di bawah kepala anda sehingga kedudukan kepala anda lebih tinggi dari badan.

Bangun dari posisi duduk atau baring dengan perlahan. Duduk selama sekitar satu minit sebelum anda berdiri dari tempat tidur anda.

Elakkan membongkok untuk mengambil barang.

Elakkan mengangkat leher anda tinggi-tinggi, contohnya seperti ketika anda ingin mengambil barang di rak yang tinggi.

Gerakkan kepala anda secara perlahan sewaktu bekerja.

Lakukan senaman yang boleh mencetuskan pening lalat untuk membiasakan otak anda.


Manfaat Terapi Muzik Yang Mungkin Anda Tidak Ketahui

Muzik boleh mewujudkan perbezaan kepada perasaan dan emosi. Muzik mempunyai cara tersendiri untuk membuka minda, hati dan perasaan untuk berhubung dengan diri sendiri, individu di sekeliling dan juga persekitaran. Namun, apa itu terapi muzik? Apakah manfaat terapi muzik untuk kesihatan?

Apakah terapi muzik?

Muzik boleh membantu individu yang sedang mengalami tekanan dan kegelisahan yang disebabkan masalah kesihatan yang dihadapi. Terapi muzik pada asasnya adalah mekanisme penyembuhan yang digunakan ahli terapi yang bertauliah. Melalui kemahiran menggunakan muzik, ia dapat meningkatkan, memulihkan dan mengekalkan aspek kesihatan pesakit. Ini melibatkan fizikal, emosi, psikologi, perasaan dan juga rohani.

Muzik dipercayai dapat mempengaruhi emosi dan mampu meningkatkan neurokimia dalam badan termasuk endorfin baik. Terapi muzik juga dikenali sebagai terapi muzik aktif atau terapi muzik pasif, menunjukkan keupayaan untuk memperbaiki kawalan motor dan fungsi emosi kepada pesakit yang mempunyai pelbagai penyakit atau ketidakupayaan. Dari kes skizofrenia sehingga kepada penyakit Parkinson, penggunaan muzik seperti membantu mengurangkan simptom semula jadi bagi masalah kesihatan seperti kemurungan, atau kegelisahan, membantu menaikkan kreativiti, dan mempertingkatkan komunikasi antara pesakit dengan penjaga dan pelbagai manfaat lain.

Apakah Kesan terapi muzik?

Kesan kepada fizikal

Bagi kanak-kanak dan individu remaja yang mengalami kanser atau penyakit lain, kesakitan adalah sesuatu perkara yang sukar untuk dibayangkan dan ditanggung – walau berapa banyak ubatan yang diberikan, malahan ada masa, ubatan yang diberikan mungkin tidak mencukupi untuk menutup kesakitan yang dirasai. Dengan mendengar dan bermain muzik, termasuk menulis lagu dan menyanyi, kesakitan mungkin dapat dikurangkan. Terapi muzik dapat melegakan kesakitan dan mengurangkan tekanan serta kegelisahan kepada pesakit, yang membawa kepada perubahan fisiologi, seperti:

Memperbaiki pernafasan

Menjadi tekanan darah lebih rendah

Memperbaiki fungsi jantung

Memperbaiki kadar denyutan jantung

Memberikan kelegaan kepada otot yang tegang

Terapi ini dipercayai memberikan kesan signifikan terdapat keberkesanan rawatan pesakit, termasuk mengurangkan kesakitan, memberi ketenangan, memperbaiki kadar penafasan, dan menjadikan tahap kegelisahan pada tahap yang lebih rendah.

Kesan kepada mental

Berada di hospital, khususnya kepada kanak-kanak, boleh memberikan pengalaman yang menakutkan dan mengerikan, lebih-lebih lagi melibatkan masalah kesihatan berkaitan kanser atau penyakit lain yang serius. Salah satu impak berada di hospital adalah tekanan, yang dengan sendiri boleh mewujudkan masalah kesihatan.

Antara simptom tekanan yang biasa adalah:

Sakit kepala

Kesakitan atau ketegangan otot

Sakit dada

Kelesuan

Gangguan pada perut

Masalah tidur

Antara kesan tekanan kepada emosi:

Kegelisahan

Kurang rehat

Kurang motivasi untuk fokus

Perasaan bercampur baur

Kemarahan

Kemurungan atau kesedihan

Antara kesan tekanan kepada tingkah laku:

Bereaksi secara berlebihan atau sebaliknya

Kemarahan yang melampau

Mengasingkan diri dari sosial

Manfaat terapi muzik

 Mengurangkan kegelisahan, tekanan

Walaupun mungkin terdapat pelbagai variasi pilihan muzik, tetapi secara amnya, ia memberikan kesan fisiologi langsung melalui sistem saraf autonomi. Muzik berkeupayaan untuk mewujudkan response motor dan emosi secara langsung, terutama apabila digabungkan dengan pergerakan dan rangsangan laluan deria yang berbeza.

 Memperbaiki simptom autisme

Minat yang ditunjukkan oleh kebanyakan individu yang mengalami autisme terhadap muzik, memperlihatkan perubahan dalam komunikasi nonverbal dan lisan melalui terapi muzik – yang kini dipercayai antara satu rawatan alternatif untuk merawat autisme. Kajian menunjukkan terapi muzik yang dapat memperbaiki tingkah laku sosial, tumpuan, perhatian, komunikasi, kegelisahan dan tahap kewaspadaan diri pesakit autisme.

 Memperbaiki kemurungan

Terapi muzik adalah antara cara untuk merawat masalah kemurungan. Ia bukan sekadar membantu memperbaiki emosi, tetapi dapat memperbaiki kadar denyutan, pernafasan dan tekanan darah.

 Mengatasi masalah penyakit Alzheimer dan Parkinson

Kajian menunjukkan terapi ini dapat meningkatkan fungsi kognitif dan kualiti hidup pesakit yang mengalami masalah kognitif, termasuk Parkinson dan Alzheimer. Muzik dipercayai dapat memberikan satu bentuk terapi yang menggalakkan pesakit-pesakit ini untuk membantu mereka mengatasi simptom dan menawarkan rangsang kepada deria mereka bersama sokongan sosial untuk sesi yang dijalankan secara berkumpulan.

 Meningkatkan perkembangan janin

Ibu hamil yang sering mendedahkan muzik kepada bayi dalam kandungan menunjukkan bayi akan lebih bertindak balas terhadap muzik selepas dilahirkan. Malah muzik juga dapat mempengaruhi tingkah laku positif neonatal.

 Mengurangkan kesakitan

Muzik dapat merubahan anggapan tentang kesakitan individu. Kajian menunjukkan, pesakit pediatrik yang telah menjalani pembedahan, pesakit yang mengidap penyakit kronik berkaitan masalah belakang, pesakit kanser – sebagai contoh – apabila dilakukan terapi muzik, dapat mengurangkan tahap kesakitan pesakit.


Vaksin COVID-19 Bukan Untuk Kanak-kanak? Ini Sebab Bawah Umur 18 Tahun Tak Disuntik

Seperti yang kita ketahui, jenis vaksin COVID-19 yang kini diterima orang dewasa, tidak diberikan kepada kanak-kanak yang berumur bawah 18 tahun, meskipun kanak-kanak juga terdedah kepada risiko jangkitan virus ini.

Sehingga Mei 2020, dilaporkan seramai 317 orang di bawah umur 12 tahun dijangkiti COVID -19.

Dengan adanya vaksin, peluang kita memerangi wabak pandemik ini semakin cerah.

Vaksin ini adalah terbukti selamat
 setelah beberapa kajian dan ujian keselamatan pengguna dijalankan oleh pihak berkuasa kerajaan.

Namun, ia hanya tersedia dan terbukti berkesan bagi golongan dewasa dan remaja berumur 17 tahun ke atas.

Bagi kanak-kanak, jenis vaksin ini masih belum boleh diberi.

Persoalannya, bilakah golongan ini juga boleh menerima imunisasi kanak-kanak supaya terlindung daripada risiko jangkitan COVID-19?

Sempena Minggu Imunisasi Sedunia pada tanggal 24 hingga 30 April ini, kami kupaskan topik ini untuk bacaan anda.

Untuk
 mendapatkan lebih banyak info tentang coronavirus di Malaysia, sila dapatkannya
di sini
.

[covid_19]

Apakah itu vaksin?

Vaksin merupakan produk yang dihasilkan di makmal setelah melalui pelbagai kajian.

Ia terbina daripada sebahagian atau keseluruhan struktur virus atau bakteria yang telah dimatikan atau dilemahkan.

Vaksin COVID-19
 membantu sistem imun kita dengan merangsang penghasilan antibodi dan melatihnya untuk mengenal pasti jenis virus yang sama jika virus sebenar menyerang badan anda.

Fakta mengenai jenis vaksin COVID-19

Tarikh 21 Februari 2021 menjadi detik bersejarah apabila kumpulan jenis vaksin COVID-19 pertama tiba di Malaysia.

Dengan itu, bermulalah
Program Imunisasi COVID 19 Kebangsaan
 yang telah dilancarkan kerajaan lima hari selepas tarikh berkenaan iaitu pada 26 Februari 2021.

Ia mensasarkan golongan barisan hadapan
 (frontliners)
, warga emas dan berisiko tinggi, seterusnya golongan dewasa tanpa risiko.

Program ini tidak termasuk kanak-kanak dan golongan remaja yang berumur 18 tahun ke bawah.

Ini adalah kerana kajian klinikal masih giat dijalankan di universiti dan pusat kajian terkemuka dunia mengenai vaksin COVID dan kesannya ke atas golongan kanak-kanak dan remaja ini.

Sehingga hari ini, tiada data keselamatan dan keberkesanan vaksin COVID-19 yang dilaporkan bagi kumpulan umur bawah 18.

Vaksin atau imunisasi kanak-kanak tidak akan diberikan di negara kita sehingga kajian klinikal pembangunan vaksin kerajaan tempatan menunjukkan ia selamat dan berkesan terhadap kanak-kanak.

Kajian vaksinasi dan implikasi ke atas kanak-kanak

Bayangkan anak anda mengalami demam, batuk atau selesema. Di musim COVID-19 ini, perkara pertama yang merisaukan anda mestilah jangkitan COVID-19, bukan?

Semestinya jika ada cara untuk melindungi anak anda daripada penyakit ini, andalah orang pertama yang berkejar mendapatkannya.

Laporan Statistik Kanak-Kanak Malaysia
 yang dikeluarkan pada November 2020 merekodkan sebanyak 28.3% daripada 32.7 juta penduduk Malaysia merupakan golongan kanak-kanak.

Ternyata untuk menjadikan
 herd immunity
 sebagai satu kenyataan, imunisasi kanak-kanak juga sangat penting.

Isu keselamatan vaksin COVID-19 untuk kanak-kanak

Masih terdapat mereka yang ragu-ragu dengan keselamatan vaksin COVID-19 untuk dewasa walaupun semua kajian telah menunjukkan bahawa vaksin ini adalah selamat.

Apatah lagi jika diberikan kepada kanak-kanak yang masih tidak ada laporan daripada mana-mana kajian menunjukkan ia adalah selamat untuk mereka di bawah umur 18 tahun.

Perancangan untuk vaksinasi COVID-19 ini juga hendaklah merangkumi kumpulan  yang skeptikal, menolak atau meragui keberkesanan vaksin untuk sama-sama menjayakan imuniti kelompok ini.

Artikel berkaitan:

Walaupun begitu, melindungi golongan muda daripada risiko jangkitan COVID-19 adalah menjadi tanggungjawab kita bersama. Ia juga perlu dicapai untuk mengecapi kejayaan dalam mengawal penyebaran virus ini.

Kita masih menunggu data dan laporan daripada penyelidikan yang dijalankan bagi
vaksin untuk kanak-kanak
 di serata dunia agar boleh dikongsi bersama ibu bapa.

Diharapkan ibu bapa mendapat keyakinan untuk memberi vaksin kepada anak mereka.

Dikatakan terdapat 2 syarikat yang sedang membangunkan kajian vaksin  bagi golongan kanak-kanak dan remaja seawal umur 6 bulan hingga 12 tahun.

Moderna dan Pfizer-BioNtech
 masing –masing giat menjalankan ujian klinikal di sekitar Eropah dan Amerika Syarikat.

Baca juga:

Vaksin COVID-19 Sebabkan Kematian? Ada Perkara Tersembunyi Yang Anda Tak Tahu

Sudah Sembuh Daripada COVID-19, Perlu Ambil Vaksin Ataupun Tidak? Ini Kata Pakar

Vaksin kanak-kanak vs dewasa. Samakah?

Secara amnya vaksin yang sama digunakan untuk orang dewasa juga sedang dikaji keselamatannya bagi golongan muda.

Ia adalah vaksin
messenger RNA
 (mRNA). Vaksin ini mengarahkan sel badan menghasilkan protein yang serupa dengan yang dijumpai pada permukaan virus COVID-19 tetapi tidak aktif mahupun berbahaya.

Maka, jika jangkitan sebenar berlaku, badan sudah bersedia untuk mempertahankan diri.

Bila agaknya vaksinasi untuk golongan muda ini ada?

Dianggarkan dengan kajian sedia ada, kebarangkalian vaksin ini tersedia untuk digunakan adalah pada awal tahun 2022.

Mereka juga sedang mengkaji kesan sampingan vaksin ini jika diberikan kepada kanak-kanak.

Sudah tentu kita juga rindu ingin melihat kanak-kanak bermain di taman permainan dan memeriahkan aktiviti riadah di sekolah.

Apapun, SOP dan norma baharu perlulah diikuti sepanjang masa. Kerjasama daripada semua dapat memastikan keselamatan anak-anak kita.

Selagi tiada kata putus tentang vaksin untuk mereka, sehingga itulah kita menjadi perisai golongan kanak-kanak daripada jangkitan COVID-19.

Buat ibu bapa, tidak perlulah membawa anak anda ke tempat awam lebih-lebih lagi jika di tempat yang sesak atau majlis-majlis keramaian.

Sesungguhnya anda sedang merisikokan kesihatan anak anda dan pastinya ia tidak berbaloi langsung!

[mc4wp_form id=”115319″]

#HelloHealthGroup #HelloDoktor #HelloHealthCoronaVirus


Kadar Survival Untuk Kanser Hati

Apabila mendapat diagnosis, doktor anda mungkin sering membincangkan kadar kelangsungan hidup (survival) anda.
Kadar survival
 adalah peratusan orang yang mempunyai keadaan yang sama yang bertahan selama tempoh tertentu selepas diagnosis. Ini penting apabila menentukan prognosis (ramalan) anda. Walaupun angka ini hanya peratusan yang berdasarkan populasi, adalah penting untuk mengingati bahawa situasi setiap orang adalah berbeza. Ia bergantung pada ketersediaan rawatan yang lebih baru dan kesihatan keseluruhan anda.

Kadar survival dapat menggambarkan masa yang diberikan. Ia boleh menjadi lebih dari 1 tahun, 5 tahun atau bahkan 10 tahun. Secara umum, kebanyakan kadar survival adalah melebihi 5 tahun, yang juga dikenali sebagai kadar survival 5 tahun. Ini tidak bermakna anda akan hidup hanya selama 5 tahun. Kadar survival merujuk kepada bilangan orang yang telah bertahan dengan kanser sekurang-kurangnya 5 tahun selepas diagnosis. Sudah tentu terdapat ramai orang yang hidup lebih lama daripada 5 tahun. Angka ini membantu anda berbincang dengan doktor anda pilihan rawatan yang terbaik untuk keadaan anda.

Bagaimanakah kadar survival dikira?

Anda mungkin tertanya-tanya bagaimana kadar survival 5 tahun dikira. Untuk mendapatkan angka ini, para penyelidik perlu melihat bilangan orang yang selamat daripada kanser hati selepas 5 tahun didiagnosis. Tanpa melihat tahap atau rawatan tertentu, angka ini dipanggil kadar keseluruhan. Contohnya, kadar kelangsungan hidup kanser 5 tahun keseluruhan ialah 50%. Ini bermakna 50% orang yang menghidap kanser hati telah hidup selama 5 tahun selepas diagnosis, tanpa mengambil kira sebarang komplikasi yang mungkin berlaku.

Bagi doktor, kadar keseluruhan biasanya terlalu umum untuk menentukan ramalan yang tepat. Kadar survival yang lebih spesifik menyumbang peringkat dan komplikasi dipanggil kadar survival relatif. Menurut  National Cancer Institute’s Surveillance, Epidemiology and End Results (SEER), mereka mengumpul data dari pesakit dengan kanser hati antara 2003 dan 2009. Hasilnya mengambil kira 3 kumpulan kanser, seperti yang berikut:

Localized
. Ini bermakna sel-sel kanser tidak merebak dan terkurung di hati, yang merangkumi peringkat I, II dan beberapa tahap III. Kadar survival relatif 5 tahun adalah 28%.

Regional.
 Ini menggambarkan kanser telah merebak ke organ berdekatan atau nodus limfa, yang merangkumi peringkat IIC dan IVA. Kadar survival relatif 5 tahun ialah 7%.

Distant
. Ini bermakna bahawa kanser telah merebak ke organ dan tisu yang jauh yang merangkumi tahap IVB. Kadar survival relatif 5 tahun adalah 2%.

Kadar survival relatif digunakan untuk menentukan manfaat dan risiko pilihan rawatan tertentu atau pesakit. Diagnosis awal adalah lebih baik untuk peluang anda meneruskan hidup.

Terdapat banyak faktor lain yang boleh menjejaskan kadar survival, seperti kesihatan keseluruhan pesakit, rawatan mereka, dan seberapa baik tubuh mereka bertindak balas terhadap rawatan kanser. Mengambil kira semua faktor ini, kadar survival adalah anggaran kasar pada tahap terbaik. Doktor anda boleh memberitahu anda kadar survival pesakit yang dirawat sejak 5 tahun yang lalu, tetapi penambahbaikan dalam rawatan sejak itu dapat menghasilkan hasil yang lebih baik bagi orang yang kini didiagnosis dengan kanser hati.

Tiada statistik yang boleh memberitahu anda apa yang akan berlaku. Tubuh anda berbeza dan unik. Jenis kanser yang sama boleh berkembang pada kadar yang berbeza pada orang yang berbeza. Statistik tidak mencukupi untuk memberitahu anda tentang rawatan yang mungkin dimiliki oleh orang-orang ini dan bagaimana rawatan itu memberi kesan kepada mereka. Terdapat banyak aspek individu yang akan menentukan rawatan anda. Semuanya melibatkan rawatan yang terbaik untuk anda dan bagaimana tubuh anda akan bertindak semasa dan selepas rawatan. Adalah penting untuk berbincang dengan doktor anda tentang angka ini dan bagaimana ia berkait dengan anda.

Hello Health Group tidak menyediakan nasihat perubatan, diagnosis, atau rawatan.


Ibu Hamil Boleh Pergi Mengurut Tapi Elak Urutan Pada 3 Bahagian Ini, BAHAYA!

Badan penat, lenguh sana sini adalah perkara biasa
semasa kehamilan
. Tetapi selamat ke urut ibu mengandung ya? Ayuh teruskan membaca artikel ini bagi mengetahui jawapannya.

Untuk mendapatkan lebih banyak info tentang Kehamilan, sila dapatkannya
di sini.

Selamat ke urut ibu mengandung?

Perut semakin ke depan,
sakit belakang
 dan emosi naik turun, itu semua adalah perkara biasa ketika hamil.

Tetapi adakah boleh mendapatkan urutan badan bagi melegakan tekanan fizikal dan mental ini? Secara am, jawapannya boleh.

Sebelum memulakan sebarang sesi urutan sama ada daripada pasangan atau profesional, disarankan untuk berunding dengan doktor terlebih dahulu.

Urutan dianggap selamat selepas
trimester pertama
. Sebelum tempoh itu, anda mungkin dinasihatkan untuk menghindari urutan kerana ia boleh membuat diri berasa pening atau loya.

Bagi sesetengah terapi urutan, mereka tidak akan mengurut pada trimester pertama kerana bimbang ia boleh menyeba
bkan keguguran
.

Jadi jika pasangan mengurut leher atau bahu mahupun
urut belakang ibu mengandung
, tiada salahnya. Namun pastikan anda memberitahu jika urutan tersebut menyakitkan.

Individu berisiko

Terdapat beberapa keadaan di mana sesi urutan perlu dihindari, seperti:

Risiko
kelahiran pramatang

Preeklampsia

Tekanan darah tinggi

Pembekuan darah atau gangguan pembekuan

Masalah dengan plasenta, seperti
plasenta previa

Diabetes gestasi

Baca juga:

Faedah urut ibu mengandung

Kajian menunjukkan bahawa urutan boleh mengurangkan hormon tekanan dalam badan dan melegakan serta melonggarkan otot.

Ia juga dapat
meningkatkan aliran darah
 – sangat penting semasa hamil dan memastikan sistem limfa berfungsi pada kecekapan puncak.

Semasa kehamilan, urutan pranatal bukan sahaja boleh membantu diri berehat, tetapi ia juga boleh melegakan:

Insomnia

S
akit sen
di

Sakit leher dan belakang

Kejang kaki

Sciatica

Bengkak di tangan dan kaki – bukan akibat preeklampsia

Sindrom terowong karpal

Sakit kepala dan
hidung tersumbat

Bahagian patut dielakkan semasa mengurut

Terdapat kepercayaan bahawa mengurut titik akutekanan tertentu boleh
mengakibatkan keguguran
 atau kelahiran pramatang. Pun begitu tiada bukti bagi menyokong kepercayaan ini.

Sebaliknya, mengurut dikatakan boleh membantu mengurangkan tempoh dan kesakitan bersalin.

Posisi semasa mengurut juga penting untuk diambil kira. Antara
cara urut ibu mengandung
 adalah pada kedud
ukan
berbaring mengiring
 dan bukan secara menelentang atau meniarap.

Ini kerana kedudukan meniarap akan membuatkan anda tidak selesa.

Posisi secara telentang selepas usia kehamilan 20 minggu boleh memberikan tekanan pada saluran darah termasuk aorta dan vena kava inferior – boleh menyebabkan aliran darah tersekat.

Posisi duduk menegak atau separuh berbaring juga sesuai semasa sesi urutan.

Anda juga perlu berhati-hati pada bahagian badan berikut:

Urut ibu mengandung #Perut

Anda mungkin ingin mengelakkan
urutan perut ibu mengandung
 yang semakin membesar dan kawasan sekelilingnya kerana boleh mencederakan diri atau
bayi dalam kandungan
.

Tetapi jika ingin melakukan gosokan lembut dengan krim terutamanya pada bahagian yang terdapat tanda regangan, tiada salahnya.

Kaki

Mesti akan ada yang bertanya “
mengandung boleh urut kaki tak
?”

Gosokkan atau usapan lembut pada kaki tidak akan membawa sebarang masalah. Namun pastikan tiada tekanan pada tisu dalam yang terlalu kuat.

Ini kerana jumlah darah meningkat semasa hamil dan aliran darah pada kaki menjadi perlahan sekali gus mendedahkan risiko
pembekuan darah.

Kesan urutan yang terlalu kuat pada bahagian tisu dalam boleh menyebabkan darah beku masuk ke saluran darah.

Titik tekanan

Dalam refleksologi, terdapat titik tekanan pada beberapa bahagian badan seperti pergelangan tangan,
buku lali
 atau antara jari.

Ada yang mengatakan urutan pada bahagian tersebut boleh menyebabkan kontraksi, pun begitu, setakat ini tiada bukti untuk menyokongnya.

Kesimpulan

Tiada salahnya urut ibu mengandung, sama ada dilakukan oleh pasangan atau profesional. Tetapi dapatkan nasihat doktor terlebih dahulu.

Elakkan juga sebarang posisi yang boleh membawa mudarat dan pilihlah urutan ringan dan lembut.

Paling penting, jika anda
berasa sakit
, jangan berdiam diri. Beritahu kepada pasangan atau ahli terapi urut.

Semoga perkongsian artikel ini dapat dijadikan panduan buat bakal ibu di luar sana. Jika mempunyai sebarang pertanyaan, berundinglah dengan doktor untuk lebih kepastian.


5 Manfaat Kalau Anda Amalkan Diet Sihat Dan Seimbang! #4 Itu Paling Utama?

Ramai orang yang cenderung menyangka bahawa tips diet seimbang itu adalah terletak pada ‘apa yang anda ambil’ sebagai makanan atau minuman di atas meja makan.

Ya, ia mungkin salah satu daripada tips yang memang wajar diamalkan namun jangan lupa juga tentang ‘bagaimana anda ambil’ sesuatu makanan atau minuman itu.

Khas buat anda yang masih keliru tentang tips diet seimbang, jom teruskan membaca artikel ini!

Apa itu diet seimbang yang sebenar?

Sebenarnya,
mungkin ramai yang sudah tahu namun belum benar-benar faham definisi diet seimbang
.

Untuk pengetahuan anda, diet seimbang adalah diet yang akan dapat membekalkan tubuh badan dengan nutrien cukup di samping mengekalkan kesihatan.

Ini bertujuan agar tubuh badan seseorang manusia dapat tenaga yang secukupnya untuk bekerja, bergerak dan berfungsi dengan kemampuan yang maksimum.

Apa yang menjadi masalahnya kini adalah ramai individu agar sukar menjalani diet ini kerana terlalu fokus dengan aspek ‘apa’ berbanding ‘bagaimana’.

Jadi, apakah wujud sebarang tips diet seimbang yang kita semua wajar ikuti? Ya, ada dan kami berharap agar anda jangan berhenti membaca sampai setakat di sini sahaja pula ya!

Apa tips diet seimbang yang perlu diamalkan?

Dalam usaha untuk menjalani diet seimbang yang sihat dan sempurna
, terdapat beberapa strategi utama yang kalian perlu amalkan termasuklah:

#1. Mengetahui jumlah kalori yang diperlukan

Pertama sekali, anda perlu ketahui jumlah kalori yang diperlukan oleh tubuh badan bagi
membantu anda untuk merancang dan mengira kalori
.

Ia sangat penting kerana setiap orang memiliki keperluan kalori yang berlainan berdasarkan pelbagai faktor seperti usia serta keadaan kesihatan diri.

Sebagai contoh, penderita obesiti akan memerlukan kalori yang sedikit kurang berbanding individu yang normal untuk menurunkan berat badan mereka.

Dengan kejayaan mengetahui serta memperolehi kalori tepat daripada diet anda, maka tubuh badan juga akan mendapat tenaga yang sangat diperlukan.

#2. Menetapkan pembahagian diet yang tepat

Maksudnya di sini bukanlah untuk anda menghindari beberapa jenis makanan kerana tubuh badan masih memerlukan setiap kelas makanan yang betul.

Apa yang anda perlu buat adalah menetapkan pembahagian diet yang tepat secara ideal seperti:

1 per 4 untuk sumber protein

1 per 4 untuk sumber karbohidrat

2 per 4 lagi pula untuk sayur dan buah

Ini kerana anda perlu menetapkan dan menyesuaikan pembahagian diet agar prinsip gizi masih seimbang, sihat dan sempurna untuk tubuh badan anda.

Sebagai tambahan, anda juga mungkin mahu kurangkan mengambil makanan tinggi lemak dan gula agar berat badan tidak melonjak secara mendadak.

#3. Menciptakan waktu makan yang teratur

Setiap waktu makan tidak kira sarapan, makan tengah hari atau minum petang mahupun makan malam adalah sangat penting dalam aspek diet seimbang.

Ini kerana jika anda terlalu awal atau terlalu lewat untuk makan pada waktu ideal, maka mungkin akan berlaku perubahan drastik pada tubuh badan.

Sebagai contoh,
waktu makan yang tidak teratur boleh membawa masalah
 cepat rasa lapar, mudah naik
stress
 serta gula dalam darah naik atau turun tidak normal.

Oleh itu, sila cipta dan patuh terhadap jadual waktu makan sebagai antara tips diet seimbang anda.

Tips diet seimbang #4. Jangan gopoh dan gelojoh

Meskipun hidangan di depan mata anda terlihat sangat menyelerakan, itu bukan lesen untuk
anda makan dengan gopoh dan gelojoh
 kerana perbuatan itu tidak sihat.

Ini kerana makan dengan laju akan membuat anda mengambil suapan yang lebih banyak kerana isyarat sudah kenyang yang perlu dihantar kepada otak itu telah terjejas.

Jika anda makan dengan perlahan pula, ia akan membuat anda makan dengan lebih sedikit yang sangat penting dalam usaha menjalani diet seimbang.

Dengan ini, maka anda mungkin tidak akan terlebih makan dan berjaya mendapatkan diet seimbang.

Tips diet seimbang #5. Sila berhenti sebelum kenyang

Sesuai dengan saranan ramai pakar juga,
sila berhenti sebelum anda berasa kenyang, tujuannya
 untuk mengelakkan anda terlebih makan daripada yang sepatutnya.

Namun ini bukan bermakna kalian perlu makan secara sedikit sahaja kerana ia juga tidak sihat lantas meningkatkan risiko malnutrisi itu terjadi pada anda.

Di samping itu, selarikan juga tips diet seimbang ini dengan tip yang keempat tadi agar usaha anda untuk mendapatkan diet seimbang itu dapat dicapai.


2 Aspek Penting WAJIB Ibu Bapa Perhati Sebelum Hantar Anak Ke Prasekolah!

Adakah anda sebagai ibu bapa mempunyai anak prasekolah? Ya, ia memang merupakan satu bentuk pendidikan awal kanak-kanak!

Pun begitu, masih ada ibu bapa yang masih beranggapan bahawa ia adalah remeh dan tidak penting buat anak mereka.

Ada juga ibu bapa yang tidak mahu menghantar anak mereka untuk mendapatkan pendidikan sebelum sekolah.

Mungkin ada sesetengah ibu bapa yang percaya bahawa pendidikan awal kanak-kanak bukan bermula daripada prasekolah tetapi ia sebenarnya bermula seawal usia lagi sesuai dengan kata pepatah melentur buluh biar dari rebungnya.

Untuk mendapatkan lebih banyak info tentang Keibubapaan, sila dapatkannya
di s
ini.

Anak prasekolah: Mengapa ia peringkat yang sangat penting?

Sebelum itu, ibu bapa perlu tahu terlebih dahulu mengenai
pendaftaran anak prasekolah
.

Secara umumnya, prasekolah adalah program pendidikan awal kanak-kanak yang berusia empat hingga enam tahun.

Ia juga mempunyai nama lain iaitu TADIKA atau TABIKA. Tempoh pengajaran dan pembelajaran ketiga-tiga adalah sama iaitu lima hari seminggu dan tidak kurang daripada tiga jam sehari.

TADIKA
 atau Taman Didikan Kanak-kanak merupakan operasi yang berpandukan Kurikulum Prasekolah Kebangsaan.

TABIKA
 atau Taman Bimbingan Kanak-kanak pula merupakan operasi yang berpandukan kepada konsep ‘Belajar Melalui Bermain’ dan telah diselaraskan dengan sifat semula jadi kanak-kanak iaitu gemar bermain, berperasaan ingin tahu dan suka mencuba sesuatu yang baharu.

Kedua-dua program anak prasekolah ini sangat mementingkan penguasaan
 kanak-kanak terhadap kemahiran 4M, iaitu membaca, menulis, mengira dan menaakul
.

Objektif pendidikan anak prasekolah

Menggalakkan perkembangan sosial, emosi, fizikal, intelek dan rohani (SEFIR) kanak-kanak melalui pelbagai pendedahan dan interaksi.

Menyediakan dan mengembangkan kemahiran asas 4M (Membaca, Menulis, Mengira dan Menaakul) sebagai persediaan ke alam persekolahan.

Meluaskan pengalaman, peluang belajar dan mengembangkan potensi individu melalui pengajaran dan pembelajaran yang terancang, sesuai dengan peringkat umur, kemampuan, kebolehan dan minat.

Membentuk sifat peribadi, perwatakan dan konsep diri yang positif untuk menjadi warganegara yang patriotik.

Memupuk dan mengamalkan nilai-nilai murni dalam kehidupan seharian, kreatif dan mengembangkan sifat ingin tahu.

Menggalakkan kecerdasan dan kemahiran fizikal serta amalan
kesihatan, kebersihan dan keselamatan
 yang baik melalui makanan tambahan yang seimbang, aktiviti fizikal dan rutin harian.

Berdasarkan objektif-objektif prasekolah ini, adakah anda masih ragu-ragu akan kepentingannya terhadap anak anda?

Untuk pengetahuan anda sebagai ibu bapa, prasekolah bukan sahaja akan membantu membentuk pembangunan fizikal dan mental anak anda malahan juga akan membantu membentuk
pembangunan sosial mereka.

Tip pemilihan prasekolah anak

Selain pembangunan sosial, pembangunan fizikal dan mental juga sangat penting buat kanak-kanak, begitu juga dengan aspek pendidikan.

Disebabkan itu, apakah yang perlu anda ketahui terlebih dahulu sebelum memilih sesuatu prasekolah anak untuk si kecil anda pergi?

Pemilihan prasekolah anak yang bersesuaian dengan anak anda mungkin suatu keputusan yang besar
terutamanya bagi ibu bapa baharu
.

Dengan pelbagai lambakan tadika dan tabika yang tersedia, anda mungkin tertanya-tanya bagaimana untuk memilih tadika yang sesuai untuk anak anda.

Sebelum menghantar anak anda ke prasekolah yang telah terpilih, ikuti senarai semak yang mudah tetapi berguna berikut:

Kondisi anak prasekolah

#1. Keadaan fizikal

Pertama sekali, anda sebagai ibu bapa perlu lawat dan perhatikan keadaan persekitaran dan fasiliti pusat atau tempat tersebut.

Anda harus pastikan ia berfungsi dengan baik tanpa kelihatan sebarang kerosakan yang ketara.

Adakah ruang belajar anak prasekolah cukup luas dan selesa?
 Adakah tandas bersih dan berfungsi dengan baik
? Adakah pagar sekolah dalam keadaaan baik?

Soalan-soalan seperti ini patut anda ambil kira dalam memastikan
persekitaran yang kondusif
 untuk anak anda.

#2. Kebersihan

Keadaan prasekolah yang tidak terjaga bukan sahaja membuatkan anak anda tidak seronok bermain dan belajar, bahkan boleh menjejaskan kesihatan anak anda.

Lebih-lebih lagi dengan masalah penyakit berjangkit seperti
penyakit tangan kaki dan mulut
 yang mudah tersebar di pusat penjagaan kanak-kanak, anda juga perlu memerhatikan penjagaan kebersihan para penjaga atau guru di tadika tersebut.

Sekiranya mereka kelihatan tidak peduli dengan kebersihan kanak-kanak di bawah jagaan mereka, besar kemungkinan langkah pencegahan terhadap
penyakit berjangkit
 tidak dilaksanakan dengan baik.

#3. Keselamatan

Konsep
keselamatan juga perlu diambil kira
 kerana anda meletakkan anak anda dalam tanggungjawab pengurusan prasekolah.

Lihat jika terdapat peralatan patah yang mungkin berbahaya dan apa langkah perlindungan terhadap penceroboh yang dimiliki pengelolanya.

Soalan utama yang harus ditanya ibu bapa ialah apakah saya akan selesa meninggalkan anak saya di sini?

Baca juga:

Ibu, kenal Pasti 28 Tanda Jika Anak Prasekolah Hingga Menengah Alami Gangguan Pembelajaran

4 Perkara Penting Kanak-kanak WAJIB Belajar Sebelum Dihantar Ke Sekolah, Ibu Semak Dulu!

Interaksi anak prasekolah

#1. Bagaimanakah kakitangan berinteraksi dengan anak-anak?

Ibu bapa perlu bertanya pengurusan prasekolah tentang nisbah guru dan murid di situ.

Perhatikan juga cara guru
 berinteraksi dengan kanak-kanak
.

Adakah mereka bercakap mata ke mata dengan kanak-kanak tersebut atau sentiasa mengarah sambil berdiri menghadapi kanak-kanak.

Cari tanda-tanda disiplin yang positif, seperti membetulkan tingkah laku salah atau menggalakkan tingkah laku yang sesuai.

Sekiranya anda melihat kanak-kanak yang sedang bersedih,
adakah mereka dipujuk
 atau dibiarkan bersendirian? Lebih teruk lagi, adakah mereka dipulaukan?

#2. Interaksi sosial dan aktiviti kanak-kanak

Kanak-kanak cenderung mengingati pengetahuan dan kemahiran yang
dipelajari dengan rakan sebaya.

Mereka juga dapat mengembangkan kemahiran bahasa dan perbendaharaan kata melalui interaksi dengan orang lain.

Perhatikan interaksi sosial yang sihat pada kanak-kanak di prasekolah tersebut.

Mendengar mereka berbual dan tertawa serta melihat aktiviti yang mereka lakukan boleh membantu anda membuat keputusan.

Adakah anda selesa jika anak anda dipaksa duduk di meja untuk tempoh masa yang lama? Adakah anda sendiri mahu
bermain di taman permainan mereka
?

Pengalaman anak prasekolah membentuk persepsi kanak-kanak tentang sekolah, dan pada usia muda ini, mereka sepatutnya lebih banyak bermain dan berseronok.

#3. Konsep pembelajaran dan pengisian

Terdapat pelbagai
konsep pembelajaran di prasekolah masa kini
 – p
engisian agama, gaya montessori, konsep bermain dan pelbagai lagi.

Pilih yang bersesuai dengan kehendak anda dan si kecil!

Selain itu, ketahui bagaimana prasekolah anak anda menilai perkembangan pelajar mereka.

Adakah tumpuan hanya kepada
kemajuan akademik
 sahaja; atau adakah pertumbuhan sosial, mental dan kemahiran fizikal turut diambil kira.

Berdasarkan tip-tip berikut, diharapkan pihak ibu bapa dapat mempertimbangkan pemilihan tempat anak prasekolah agar dapat mencari pilihan yang terbaik buat anak anda.


Ulser Korneal

Definisi

Apa itu Ulser Korneal?

Mata anda terdiri daripada dua bahagian untuk memfokus imej:

Kornea: Permukaan jernih di hadapan mata anda.

Kanta: Struktur jernih di dalam mata anda yang berubah bentuk untuk membantu fokus kepada objek.

Kornea adalah tingkap kepada mata anda dan membenarkan cahaya masuk ke mata. Air mata melindungi kornea daripada bakteria, virus, dan fungus. Ulser korneal merupakan kudis terbuka yang terbentuk pada kornea. Ia biasanya disebabkan oleh jangkitan berpunca dari kecederaan kecil pada mata atau hakisan disebabkan oleh pemakaian kanta lekap terlalu lama.

Apakah kebarangkalian Ulser Korneal?

Penyakit ini sangat biasa berlaku pada mana-mana pesakit tanpa mengira umur. Hal ini dapat diatasi dengan mengurangkan faktor risiko anda. Sila berjumpa doktor anda untuk maklumat lanjut.

Simptom-simptom

Apakah simptom-simptom Ulser Korneal?

Simptom-simptom biasa untuk ulser korneal adalah:

Mata merah;

Sakit yang teruk;

Rasa seperti ada sesuatu di dalam mata;

Mata berair;

Lelehan tebal mengalir dari mata;

Kabur pandangan;

Sensitif pada cahaya;

Radang mata;

Bengkak kelopak mata;

Bintik bulat putih pada kornea yang boleh dilihat dengan mata kasar jika ulser terlalu besar.

Kesemua simptom ulser korneal adalah teruk dan harus dirawat segera bagi mengelakkan buta.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Anda harus menghubungi doktor jika anda mengalami sebarang masalah berikut:

Perubahan penglihatan;

Sakit yang teruk;

Rasa seperti ada sesuatu di dalam mata;

Lelehan jernih mengalir dari mata anda;

Pernah menggaru mata atau terdedah pada bahan kimia atau habuk yang terbang.

Punca

Apakah punca Ulser Korneal?

Punca utama ulser korneal adalah jangkitan bakteria yang sering terjadi pada individu yang memakai kanta lekap. Jangkitan virus juga boleh menyebabkan ulser korneal. Virus seperti virus herpes simplex (virus yang menyebabkan melepuh) atau virus varisela (virus yang menyebabkan cacar air dan kayap).

Jangkitan fungus jarang sekali menjadi punca ulser korneal dan mungkin berlaku selepas cedera dengan bahan organik seperti dahan dan ranting. Individu yang mendapat jangkitan sebegini pernah dirawat dengan ubat titik mata steroid atau memakai kanta lekap yang tidak disterilkan dengan baik.

Punca-punca lain bagi ulser korneal termasuk:

Mata kering. Gangguan yang menyebabkan mata kering membuatkan mata tidak mempunyai air mata sebagai pelindung bagi melawan bakteria dan mengakibatkan ulser.

Kecederaan mata. Koyakan kecil pada kornea juga boleh menyebabkan ulser korneal.

Memakai kanta lekap yang tidak disterilkan.

Kekurangan Vitamin A.

Individu yang memakai kanta lekap lembut yang telah tamat tempoh atau memakai kanta lekap pakai buang untuk jangka masa yang lama (termasuk sepanjang malam) berisiko tinggi untuk mengalami ulser korneal.

Faktor-faktor Risiko

Apakah yang meningkatkan risiko saya kepada Ulser Korneal?

Terdapat pelbagai faktor risiko bagi ulser korneal, seperti:

Lepuh

Cacar air;

Memakai kanta lekap;

Cedera pada korneal.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Ulser Korneal didiagnosis?

Oleh sebab ulser korneal merupakan masalah yang serius, anda harus berjumpa ahli oftalmologi (doktor pakar dalam penjagaan dan pembedahan mata)

Ahli oftalmologi akan dapat mengesan sekiranya anda mempunyai ulser dengan menggunakan mikroskop mata khas, dikenali sebagai lampu celah. Bagi melihat ulser dengan lebih jelas, doktor akan menitik sejenis cecair mengandungi pewarna
flourescein
 ke dalam mata anda.

Jika ahli oftalmologi mengesyaki ulser anda berpunca daripada jangkitan, sampel ulser akan dihantar pada makmal untuk dikenal pasti.

Bagaimana pesakit Ulser Korneal dirawat?

Jika punca ulser korneal telah dikenalpasti,ubat mata antibakteria, antifungal, atau antiviral akan disyorkan. Jika jangkitan teruk, doktor akan memberi ubat titik mata antibakteria dan sedikit kikisan ulser akan diambil untuk diuji bagi mengetahui punca jangkitan. Selain itu, anda mungkin perlu menggunakan ubat titik mata kortikosteroid, jika mata menjadi radang dan bengkak.

Bagi kes yang teruk, ulser korneal mungkin memerlukan perpindahan kornea. Ia melibatkan pembedahan membuang tisu korneal dan menggantikannya dengan tisu penderma. Pembedahan ini mengakibatkan komplikasi kesihatan kelak seperti:

Penolakan tisu penderma;

Glaukoma (tekanan di dalam mata);

Jangkitan mata;

Katarak (kanta mata menjadi keruh);

Bengkak korneal.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Ulser Korneal?

Gaya hidup dan kaedah rawatan sampingan berikut mungkin membantu anda mengatasi ulser korneal:

Jika anda memakai kanta lekap, tanggalnya segera.

Letak pek sejuk pada mata yang terlibat.

Jangan sentuh atau garu mata anda dengan jari.

Elakkan jangkitan daripada merebak dengan selalu membasuh tangan dan keringkan dengan tuala yang bersih.

Ambil ubat tahan sakit tanpa preskripsi, seperti acetaminophen (Tylenol) atau ibuprofen (Motrin).

Elakkan tidur ketika anda sedang memakai kanta lekap.

Bersih dan steril kanta lekap anda sebelum dan selepas memakainya.

Bilas mata anda bagi membuang sebarang bendasing.

Basuh tangan sebelum menyentuh mata anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


6 Jenis Penyakit Kulit Ini Antara Yang Paling Mudah Berjangkit, Jaga-jaga!

Pernahkah anda mengalami jenis gatal kulit yang berpanjangan tanpa anda ketahui apakah puncanya? Ini kami senaraikan beberapa jenis gatal pada kulit yang mungkin anda sedang alami.

Untuk mendapatkan lebih banyak info berkenaan Kesihatan Kulit, anda boleh klik
di sini
.

Penyakit kulit gatal

Penyakit kulit gatal merupakan jenis penyakit yang menyerang sel kulit dan menyebabkan gejala-gejala seperti kemerahan, gatal-gatal dan juga bengkak.

Penyakit kulit gatal tidak hanya berlaku pada permukaan kulit badan, tetapi juga pada bahagian celah anggota badan dan juga kulit kepala.

Untuk pengetahuan anda, terdapat dua jenis gatal kulit yang boleh berlaku iaitu jenis yang berjangkit dan yang tidak berjangkit.

Kami akan fokuskan kepada jenis penyakit kulit berjangkit dalam artikel ini.

Jenis gatal kulit yang berjangkit

Penyakit kulit yang berjangkit merupakan penyakit yang mudah berpindah daripada satu individu kepada individu yang lain.

Ia biasanya berpunca daripada jangkitan bakteria, virus atau kulat. Antara jenis gatal pada kulit yang berjangkit ialah:

#1. Bisul

Bisul merupakan
sejenis jangkitan kulit
 yang terjadi apabila folikel rambut atau kelenjar minyak dijangkiti.

Ia biasanya dijangkiti oleh bakteria
Staphylococcus aureus
 yang biasa menjadi punca bisul.

Antara tanda dan gejala anda mendapat bisul ialah kewujudan
benjolan merah
 yang agak keras dan juga sakit.

Selain itu, benjolan tersebut juga mungkin akan menjadi lebih sakit dan lembut dari semasa ke semasa.

Benjolan juga akan mengeluarkan nanah apabila telah bertukar warna kepada kuning atau putih.

#2. Kurap

Jenis gatal kulit ini terjadi disebabkan jangkitan kulat
trichophyton
,
microsporum
, dan
epidermophyton
 yang menyerang permukaan kulit anda.

Antara tanda utama anda
dijangkiti kurap
 ialah kemunculan ruam merah yang gatal dan berbentuk seperti gegelang atau cincin.

Ia mungkin akan tumbuh dengan jumlah yang sedikit pada permulaannya, namun akan bertambah besar dan lebih banyak pada kawasan tubuh yang lain.

Kurap terbahagi kepada beberapa jenis seperti
kurap kaki
, tangan, leher, kulit kepala, lengan, alat kelamin, kuku dan juga muka.

Jenis gatal kulit #3. Cacar air atau cengkering

Cacar air
 atau cengkering pula merupakan jenis gatal kulit yang disebabkan oleh virus
Varicella zoster
.

Jenis penyakit kulit ini sangat mudah untuk berjangkit terutamanya bagi mereka yang belum pernah
dijangkiti oleh cacar air
 sebelum ini.

Mereka yang tidak pernah mendapat vaksin cacar air juga amat mudah untuk dijangkiti penyakit kulit ini.

Walaupun lebih mudah berlaku dalam kalangan kanak-kanak, namun orang dewasa juga boleh mengalaminya.

Antara simptom awal sebelum anda
mengalami cacar air
 ialah demam, sakit kepala, dan juga ruam yang berasa gatal.

Setelah ruam kulit muncul, anda akan mendapati kemunculan benjolan merah kecil yang mudah pecah.

Selain itu, terdapat juga
kelepuhan kulit
 berisi cecair yang juga mudah pecah.

Setelah satu tempoh masa, benjolan dan kelepuhan ini akan menyebabkan keruping yang berwarna hitam pada kulit anda.

#4. Impetigo

Impetigo merupakan sejenis penyakit kulit yang disebabkan oleh jangkitan bakteria
Staphylococcus aureus
 atau
Streptococcus pyogenes
 pada lapisan luar kulit (epidermis).

Penyakit ini lebih mudah berlaku dalam kalangan kanak-kanak yang berusia 2 hingga 5 tahun.

Antara tanda utama bagi penyakit impetigo ialah bintik-bintik kemerahan yang berlaku di sekitar hidung dan juga bibir.

Selain itu, terdapat juga luka lepuh yang berisi air dan mudah pecah. Luka yang yang dialami juga akan terasa gatal dan sakit.

Seseorang yang dijangkiti impetigo akan turut mengalami demam dan pembengkakan kelenjar tonsil pada leher.

Jenis gatal kulit #5. Kudis buta

Jenis gatal pada kulit ini pula ada kalanya disebut sebagai
scabies
. Ia berpunca daripada gigitan tungau yang dikenali sebagai
sarcoptes scabiei
.

Bagi individu yang pernah
mengalami kudis buta
, jangkitan hanya akan berlaku dalam tempoh 1 hingga 4 hari sahaja.

Namun, bagi mereka yang belum pernah dijangkiti, gejala akan mula muncul dalam tempoh 2 hingga 6 minggu setelah dijangkiti.

Antara tanda atau simptom
jangkitan kudis buta
 ialah kewujudan ruam merah terutama pada kawasan kulit yang berlipat seperti pada celah lengan dan kaki.

Selain itu, anda juga akan mengalami kegatalan yang akan menjadi semakin teruk pada waktu malam.

Keruping kudis juga akan menjadi lebih tebal jika tungau menjadi lebih banyak.

#6. Kutil atau ketuat

Kutil yang juga dikenali sebagai
ketuat
, merupakan penyakit kulit yang berpunca daripada sejenis virus iaitu virus
Human papillomavirus
 (HPV).

Virus ini menjangkiti lapisan luar kulit dan membuatkan kulit menjadi sedikit benjol.

Antara tanda yang berlaku sekiranya anda
dijangkiti ketuat
 ialah kemunculan kutil di sekitar kuku, tapak tangan dan juga jari tangan.

Kutil yang dialami juga mempunyai bintik-bintik berwarna hitam.

B
enjolan ketuat juga terasa lebih kasar berbanding permukaan kulit lain apabila disentuh.

Kesimpulan

Enam jenis penyakit kulit ini merupakan antara jenis penyakit kulit berjangkit yang paling biasa berlaku.

Sekiranya anda mendapati sebarang simptom jangkitan seperti yang dinyatakan di atas, segeralah berjumpa dengan doktor untuk melakukan pemeriksaan lanjut.

 Anda boleh merawat penyakit kulit yang dialami lebih awal dan mengurangkan ketidakselesaan yang dialami.


Jangan Pandang Ringan Jika Rasa Sengal Badan Lepas Bersetubuh, Ini Puncanya!

Pernah alami rasa ketegangan otot atau sengal badan selepas bersetubuh?

Adakah ia bahaya dan didasari masalah kesihatan?

 Jom ketahuinya dalam perkongsian ini!

Untuk mendapatkan lebih banyak info tentang Kesihatan Seksual, sila dapatkannya
di sini.

Masalah sengal badan selepas bersetubuh

Tidak kira sama ada lelaki atau wanita, masalah sengal badan mahupun ketegangan otot selepas melakukan hubungan seksual adalah perkara biasa untuk berlaku.

Dalam istilah perubatan, kesakitan yang dialami sebelum, semasa atau selepas seks dipanggil
dyspareunia.

Sengal badan selepas bersetubuh berlaku disebabkan banyak faktor, seperti tekanan otot ringan hinggalah kepada keadaan yang memerlukan rawatan perubatan.

Terdapat banyak penyebab ketegangan otot selepas seks bagi lelaki dan wanita, seperti:

 Tekanan otot

Seperti melakukan senaman, ketegangan otot pada pelvik atau abdomen ketika melakukan seks boleh menyebabkan kekejangan otot.

Otot yang keras, dehidrasi atau kedudukan otot dalam posisi yang janggal turut boleh menyebabkan ketegangan otot.

 Keadaan yang dialami biasanya akan surut dan menghilang dalam tempoh beberapa saat hingga minit.

 Rangsangan

Rangsangan seks juga boleh menjadi punca kepada masalah kesakitan pada otot.

Rangsangan akan menyebabkan kontraksi tidak terkawal pada otot bahagian pelvik dan juga otot lantai pelvik.

Jika otot ini berterusan mengeras, ia boleh mengakibatkan kekejangan sementara selepas hubungan intim berlangsung.

 Masalah usus

Sistem pencernaan juga boleh menyebabkan wujudnya kesakitan pada otot.

Masalah seperti sembelit dan gas yang terkumpul di dalam abdomen adalah 2 punca penyebab sengal badan selepas bersetubuh.

 Masalah pundi kencing

Faktor lain yang boleh menyebabkan ketegangan otot juga berpunca daripada masalah berkaitan sistem pundi kencing atau masalah berkaitan kencing.

 Ini kerana kedudukan otot pundi kencing adalah di hadapan rahim dan aktiviti bersetubuh boleh merengsakannya.

Individu yang mempunyai jangkitan saluran kencing atau keadaan yang dipanggil interstitial cystitis
 turut boleh menyebabkan kesakitan dan tekanan pada sistem pelvis dan kencing.

 Penyakit kelamin

Sesetengah penyakit kelamin atau STD
 seperti klamidia dan gonorrhea juga boleh menyebabkan kesakitan pada otot badan, termasuklah selepas bersama pasangan.

Kebanyakan penyakit melibatkan jangkitan kelamin tidak menunjukkan sebarang simptom.

 Jadi cara terbaik adalah untuk melakukan pemeriksaan secara berkala. Sesetengah STD juga mengeluarkan lelehan pada faraj atau zakar termasuk kesakitan ketika kencing.

 Trauma emosi

Kadangkala, trauma yang pernah dialami atau isu berkaitan emosi melibatkan seks juga boleh menyebabkan ketidakselesaan atau kesakitan fizikal ketika melakukan seks.

Tekanan dan kegelisahan yang terjadi setiap hari boleh mewujudkan masalah ketegangan otot
 dan sengal badan selepas bersetubuh.

Langkah mengatasi sengal badan selepas bersetubuh

Masalah sengal otot badan boleh dicegah mengikut punca yang mendasarinya.

Dalam kebanyakan kes, ketegangan otot ringan selepas hubungan seks adalah 1 keadaan biasa yang akan hilang dan pulih tanpa memerlukan sebarang rawatan.

Jika ketegangan otot berlaku akibat sesetengah posisi atau perbuatan ketika seks, cara yang terbaik adalah untuk menghentikan atau mengubah posisi kepada sesuatu yang lebih mendatangkan keselesaan.

Jika terdapat punca fizikal atau emosi yang menyebabkan kesakitan, seseorang individu disarankan untuk mendapatkan rawatan.

Antara rawatan yang mungkin diperlukan adalah:

Antibiotik untuk merawat jangkitan

Terapi atau kaunseling untuk mengatasi kegelisahan

Pembedahan untuk membuang fibroid atau sista

Pil hormon bagi mengelakkan ovulasi atau merawat ovari

Dapatkan rawatan segera

Seperti yang dinyatakan berulang-kali, masalah sengal badan selepas bersetubuh adalah 1 isu kecil dan sementara, dan keadaan itu akan hilang dengan sendiri tanpa rawatan.

Walau bagaimanapun, anda dinasihatkan untuk berbincang dengan pasangan jika ketegangan otot berlaku pada masa hadapan.

 Jangan menganggap ia sesuatu perkara yang remeh, okay?

Anda dinasihatkan untuk mendapatkan pemeriksaan dan rundingan doktor jika ketegangan dan sengal otot semakin serius dan disertai dengan simptom tambahan seperti:

Demam

Pendarahan faraj yang tidak normal

Lelehan faraj atau zakar yang abnormal

Ketidakselesaan atau kesakitan yang teruk

Doktor mungkin akan mengkaji simptom yang dialami dan melakukan pemeriksaan fizikal.

Anda mungkin perlu menjalani beberapa ujian bagi menentukan penyebab kesakitan serta untuk membina pelan rawatan.

Akhir kata

Keseronokan melakukan seks mungkin hilang apabila anda atau pasangan dilanda masalah ketegangan otot atau sengal badan selepas bersetubuh. Jika ia kerap berlaku, lakukan pemeriksaan segera dengan doktor.


Bayi Tumbuh Jerawat: Apa yang Ibu Bapa Perlu Tahu

Masalah kulit berjerawat sememangnya akan mengganggu kita tidak kira dari aspek penampilan ataupun emosi. Kebanyakan individu dewasa tidak boleh lari dari kondisi ini. Namun begitu, si kecil anda juga tidak terkecuali daripada mengalaminya. Ikuti artikel ini dengan lebih lanjut untuk mengetahui apa yang ibu bapa perlu tahu jika kulit bayi tumbuh jerawat.

Adakah ia normal?

Ya, kondisi ini sebenarnya adalah normal berlaku pada bayi. Jerawat boleh tumbuh ketika kelahiran bayi lagi namun kebiasaannya ia akan tumbuh beberapa minggu selepas kelahiran. Ia juga sebenarnya kelihatan sama seperti yang dihadapi oleh individu dewasa terutamanya remaja. Anda boleh lihat ia tumbuh seperti bintik-bintik berwarna keputihan atau kemerahan.

Kebiasaannya, ia akan tumbuh pada pipi, hidung, dahi malahan pada belakang badan bayi. Kebanyakan bayi juga akan tumbuh jerawat kecil yang berbentuk seperti bijian pada bahagian mukanya dan kondisi ini dinamakan sebagai ‘milia’. Ibu bapa tidak perlu risau kerana kondisi ini adalah normal dan akan hilang sendiri selepas beberapa minggu.

Apakah punca jerawat bayi?

Tidak wujud jawapan yang pasti mengapa kondisi ini boleh berlaku. Namun begitu, pakar selalu mengaitkan kondisi ini dengan hormon yang diterima oleh bayi semasa berada dalam kandungan ibu. Selain itu, faktor pengambilan ubat-ubatan oleh si ibu semasa menyusukan bayi juga dikatakan sebagai punca kepada kondisi ini.

Ada kajian yang menyatakan bahawa kondisi jerawat bayi terjadi disebabkan oleh reaksi bayi kepada produk penjagaan kulit yang dipakai. Namun begitu, ada juga kajian yang menyimpulkan yis dan bukannya pembentukan minyak dalam kulit. Perbezaan pendapat dalam setiap kajian ini menyukarkan pakar untuk menentukan faktor utama yang menyebabkannya.

Selain itu, terdapat juga beberapa faktor luaran lain yang boleh menyebabkan jerawat bayi tumbuh, antaranya:

Bayi kerap menangis

Jenis kain yang dipakai bayi kasar

Kulit bayi kerap terdedah air mata

Kulit bayi kerap terdedah kepada kesan muntah susu

Apakah yang boleh dilakukan?

Malangnya, tidak banyak boleh dilakukan untuk merawat kondisi ini. Menurut pakar, jerawat bayi ini akan pudar dan hilang dengan sendirinya tanpa meninggalkan sebarang parut. Namun begitu, ada juga kes jerawat bayi ini berlarutan selama berbulan-bulan lamanya. Sekiranya ini berlaku pada bayi anda, dapatkan bantuan doktor untuk mengesyorkan krim atau ubat yang sesuai digunakan untuk merawat kondisi tersebut.

Namun begitu, anda dinasihatkan untuk tidak menggunakan sebarang krim atau ubat jerawat yang dibeli di farmasi tanpa cadangan doktor kerana kulit bayi adalah sangat sensitif dan boleh bertindak balas dengannya sehingga menyebabkan keradangan yang jauh lebih berbahaya.

Hello Health Group
 tidak menyediakan nasihat perubatan, diagnosis, atau rawatan.


Penyakit Kelamin STD, Kenali Jangkitan Mana Yang Boleh & Tidak Boleh Disembuhkan

Individu yang mempunyai penyakit seksual (STD) sering menyembunyikan jangkitan kelamin daripada pasangan mereka, ada juga yang tidak sedar bahawa mereka memilikinya hingga muncul gejala.

Penyakit jangkitan kelamin menular dari 1 individu ke individu lain
melalui hubungan seks faraj, dubur, atau bahkan, oral.

Sebenarnya, penyakit seksual STD sangat kerap berlaku dan di Amerika Syarikat, sebanyak 20 juta kes baru dilaporkan setiap tahun, dengan 50% mempengaruhi individu berusia antara 15 dan 24 tahun.

Berita baiknya, kebanyakan penyakit seksual STD dapat disembuhkan dan untuk jenis yang tidak mempunyai penawar pula, ia masih boleh diurus dan dikurangkan secara efektif dengan rawatan bersesuaian.

Senarai penyakit-penyakit seksual

Untuk makluman, terdapat banyak penyakit seksual jenis STD yang berbeza, seperti:

HIV

Herpes

Sifilis

Kudis

Gonorea

Klamidia

Hepatitis

Chancroid

Kutu kemaluan

Trichomoniasis

Ketuat kemaluan

Molluscum contagiosum

Lymphogranuloma venereum

Sesetengah daripada penyakit seksual di atas tidak pernah anda dengar, kan? Ini kerana sebahagian daripadanya amat jarang berlaku dalam masyarakat.

Berbeza dengan 8 jenis STD yang paling kerap berlaku seperti:

HIV

Sifilis

Hepatitis B

Gonorea

Klamidia

Trichomoniasis

Herpes simplex virus

Human papillomavirus (HPV)

Daripada 8 jenis jangkitan kelamin ini, hanya 4 sahaja yang tidak dapat disembuhkan.

Penyakit seksual dan jangkitan kelamin yang tidak dapat diubati, kenal lebih lanjut!

Sebilangan besar STD dapat disembuhkan melalui penggunaan antibiotik atau ubat antivirus.

Pun begitu, masih terdapat 4 penyakit kelamin yang tidak dapat disembuhkan, merangkumi:

Herpes

HIV

HPV

Hepatitis B

Walaupun jangkitan ini tidak mempunyai penawar, namun ia dapat diatasi dengan rawatan dan ubat yang tepat.

#1 HIV

HIV adalah sejenis virus STD yang kronik.

Terima kasih kepada perubatan moden, majoriti penghidap HIV
masih mampu menjalani kehidupan yang sihat
 dan secara praktikalnya tidak memiliki risiko menjangkiti orang lain melalui hubungan seks.

Rawatan utama untuk HIV adalah terapi antiretroviral. Ubat ini berfungsi dengan mengurangkan jumlah HIV dalam darah ke tahap yang tidak dapat dikesan.

#2 Herpes

Herpes adalah salah satu daripada 2 virus STD kronik, ia juga sangat biasa berlaku dan lebih daripada 500 juta orang dianggarkan mempunyai herpes di seluruh dunia!

Herpes disebarkan melalui sentuhan kulit ke kulit
, penghidap penyakit kelamin ini juga kebanyakannya tidak sedar akan kewujudannya kerana ia tidak menunjukkan gejala.

Walau bagaimanapun, apabila berlakunya simptom, ia akan muncul dalam bentuk luka yang menyakitkan di sekitar alat kelamin atau dubur.

Nasib baik, herpes sangat mudah diubati dengan ubat antivirus yang bertindak mengurangkan risiko penularan.

Sekiranya anda menghidap herpes dan mula alami gejala, berbincanglah dengan doktor mengenai ubat antivirus yang tepat untuk anda.

#3 Hepatitis B

Hepatitis B adalah salah satu penyebab utama kanser hati!

Kebiasaannya, bayi mendapat vaksin jangkitan ini semasa lahir, tetapi kebanyakan orang dewasa yang lahir sebelum tahun 1991 mungkin tidak menerima vaksin tersebut.

Sebilangan besar kes hepatitis B juga tidak menyebabkan gejala
 dan kebanyakan orang dewasa dapat melawan jangkitan itu dengan sendirinya.

Sekiranya anda menghidap hepatitis B, pilihan terbaik adalah dengan menemui doktor untuk menjalani pemeriksaan hati dan mendapatkan pilihan ubat bagi mengurangkan simptom.

Immune system modulators
 serta ubat antivirus dapat bantu memperlambatkan kerosakan yang dipicu oleh virus di hati anda.

#4 HPV

Human papillomavirus
atau HPV juga amat kerap berlaku. Kira-kira 9 daripada 10 orang yang aktif secara seksual akan menghidap HPV.

Kira-kira 90% jangkitan ini menghilang dalam masa 2 tahun pengesanan. Walau bagaimanapun, HPV masih tidak dapat disembuhkan dan dalam beberapa kes, boleh mengakibatkan:

Barah mulut.

Ketuat kemaluan
.

Kanser serviks.

Kanak-kanak sekarang diberikan
vaksin untuk melindungi mereka daripada pelbagai bentuk HPV.

Ujian Pap smear untuk wanita turut dapat memeriksa HPV, setiap beberapa tahun sekali.

Selain itu, ketuat kemaluan boleh dirawat dengan krim, cecair nitrogen, asid, atau pembedahan kecil.

Penyakit seksual boleh sembuh & bakteria

Jadi, jenis penyakit seksual atau kelamin apa yang boleh disembuhkan? STD yang disebabkan oleh jangkitan bakteria dapat dirawat.

Perlu diingatkan bahawa individu yang menghidap STD tidak selalunya sembuh. Rawatan awal sangat penting!

Individu dengan jangkitan sifilis kronik masih berisiko mengalami kerosakan otak dan jantung, walaupun rawatan telah dimulakan.

Kajian turut melaporkan, klamidia menjadi antara jenis STD yang paling banyak dilaporkan di A.S.

Seperti kebanyakan STD, ia tidak menunjukkan gejala sehingga bertambah parah, yang selalunya membentuk penyakit radang pelvis (PID) atau kemandulan pada wanita.

Pada kaum Adam pula, ia berisiko menjangkiti uretra, membuatkan pengalaman kencing jadi menyakitkan.

Bukan itu sahaja, zakar juga mungkin akan mengeluarkan cecair. Ia turut boleh memicu kesakitan pada testis akibat
epididymitis
, jangkitan pada tiub yang menyimpan dan membawa sperma.

Gonorea juga adalah jenis STD bakteria yang banyak berlaku. Lelaki dan wanita yang dijangkitinya sering merasa sakit ketika membuang air kecil.

Sekiranya tidak dirawat, ia boleh menyebabkan PID pada wanita dan kehamilan ektopik, di mana janin membesar di luar rahim. Ini adalah 1 keadaan yang membawa maut kepada janin dan bakal ibu.

Lelaki pula boleh menghidap
epididymitis
. Ia mampu merebak ke rektum pada kedua-dua jantina dan menyebabkan kegatalan, pendarahan, dan keputihan seakan nanah.

Ngeri bukan? Adakah anda bimbang akan
gejala yang mungkin disebabkan oleh STD?

Jika ya, lakukan pemeriksaan oleh profesional perubatan yang boleh memberi ubat yang tepat untuk merawat atau mengawal simptom anda.


Bayi Menggigil Petanda Demam? Ini Punca Pergerakan Normal & Abnormal

Bagi ibu bapa yang baru menimang anak kecil,
pasti anda sering risau dan peka akan setiap pergerakan dan tingkah laku si manja anda
. Kadangkala, anda semestinya bingung melihat bayi menggigil, tersentak ketika tidur dan sebagainya.

Usah bingung lagi, artikel ini akan merungkai perbezaan di antara pergerakan normal dan abnormal bayi anda, serta punca di sebalik setiap pergerakan mereka.

Normalkah bayi menggigil?

Ia bergantung kepada situasi yang dialami oleh bayi pada masa tersebut dan juga tempoh menggigil.

Sesetengah bayi menggigil atau menggeletar ketika tidur, dan kembali normal sesudah bangun tidur. Ada juga yang menggigil ketika menukar lampin, bermain, menyusu dan sebagainya.

Bayi tidak menggigil kerana berasa sejuk ya! Bayi hanya berupaya untuk bertindak balas ketika sejuk selepas berumur enam bulan.

Sebelum itu, bayi mempunyai sejenis tisu lemak perang
di dalam badan mereka yang membantu untuk mengawal suhu badan.

Punca normal bayi menggigil

Terdapat beberapa penjelasan normal mengenai pergerakan bayi menggigil atau menggeletar.

1. Sistem saraf pramatang

Dr Evan Lewis, Pakar Neurologi Pediatrik dan Pengarah Institut Neurologi Toronto
mendedahkan semasa dua tahun pertama kehidupan bayi, sistem saraf dan otak bayi masih pramatang dan sedang berkembang.

Beliau juga menyatakan dua bulan pertama bayi sangat dipengaruhi oleh perubahan ini kerana refleks normalnya belum matang sehingga menyebabkan refleks tubuh bayi terlalu aktif.

Refleks yang terlalu aktif boleh menyebabkan dagu dan bibir bayi bergetar, sekali gus seluruh badan menggigil berkali-kali dalam sehari.

Semasa sistem saraf berkembang dan lebih matang, pergerakan menggigil dan menggeletar ini akan hilang sepenuhnya.

Bayi sepatutnya tidak menggigil selepas tempoh masa ini. Jika masih menggigil lagi, anda perlu mendapatkan rundingan selanjutnya.

2. Refleks Moro

Refleks Moro ialah sejenis refleks yang normal dilihat dalam kalangan bayi sehingga tempoh 3-6 bulan.
Ia bermula semasa kehamilan, di antara 28-32 minggu dan hilang sepenuhnya selepas enam bulan kelahiran.

Ia merupakan tindak balas perlindungan motor bayi terhadap ketidakseimbangan badan atau rangsangan secara mendadak.

Di Malaysia, refleks Moro selalunya diperiksa oleh doktor selepas kelahiran bayi. Bayi yang normal akan mempunyai refleks Moro yang lengkap.

Namun, bayi pramatang atau yang mempunyai kecederaan semasa kelahiran tidak akan mempunyai refleks Moro yang lengkap.

Jika refleks Moro masih dilihat pada bayi anda selepas tempoh enam bulan, sila berjumpa dengan doktor.

3. Tahap hormon
norepinephrine
 yang tinggi

Semasa lahir, bayi mempunyai jumlah
norepinephrine
yang lebih tinggi. Fungsi hormon ini adalah lebih kurang sama dengan adrenalin. Ia membantu bayi dalam pengawalan haba untuk tubuh mereka.

Ia dihasilkan oleh badan sebagai tindak balas terhadap persekitaran baru semasa lahir
.
Norepinephrine
 mempunyai daya rangsangan terhadap anggota badan dan itulah yang menyebabkan bayi menggigil.

Seiring waktu, tahap hormon ini akan berkurangan dalam badan, dan pergerakan tersebut akan berhenti.

Selain itu, hormon ini juga membantu metabolisme tisu lemak perang dalam bayi jika perubahan suhu mendadak dikesan oleh tubuh.

Punca abnormal bayi selalu menggigil

1. Hipoglisemia

Eh, takkan bayi pun boleh mendapat hipoglisemia? Sudah tentu boleh ya!

Hipoglisemia ialah keadaan di mana paras gula dalam darah bayi lebih rendah daripada normal.

Ia selalunya berlaku jika ibu mempunyai kencing manis ketika hamil, bayi ada jangkitan kuman atau enggan menyusu.

Salah satu tanda hipoglisemia ialah bayi akan menggigil atau menggeletar. Terdapat juga simptom lain seperti tangisan bernada tinggi, masalah menyusu, lemah, dan sebagainya.

Bayi yang mengalami hipoglisemia seharusnya diberikan rawatan secepatnya.

2. Sawan

Hati-hatilah jika bayi anda kerap menggigil dan sukar untuk dileraikan kerana kemungkinan dia mengalami sawan
.

Lagi-lagi jika terdapat simptom lain seperti kekejangan otot yang keterlaluan, demam, mata terbeliak ke atas, mulut berbuih dan sebagainya.

Selalunya sawan akan terhenti sendiri kurang daripada tiga minit, tetapi jika lebih sila dapatkan rawatan selanjutnya.

Konklusi

Menggigil ialah reaksi normal bagi si manja anda. Namun, jika anda was-was akan pergerakannya, sila rakamkan pergerakan mereka sebelum membawa bayi anda ke hospital.

Ini akan membantu para doktor untuk membuat diagnosis dan memberikan rawatan yang lebih lanjut.


Mengembara Bersama COPD? 8 Tip Yang Diperlukan

Berdepan dengan masalah kesukaran bernafas merupakan simptom bagi penyakit sekatan pulmonari kronik (COPD), menyebabkan ramai individu yang terjejas dengan keadaan paru-paru progresif enggan mengembara jauh dari rumah. Namun jika pesakit COPD melakukan persediaan yang betul, tidak ada alasan mengapa mereka tidak boleh melancong, untuk beberapa jam, mahupun beberapa minggu. Berikut adalah beberapa tip mengembara bersama COPD yang mungkin dapat membantu anda.

Tip mengembara bersama COPD

 Berjumpa doktor

Bagi individu yang ingin mengembara bersama COPD, sebelum melakukan perjalanan anda, berbincang mengenai perancangan perjalanan anda bersama doktor untuk mendapatkan penilaian jujur terhadap kemampuan dan keperluan dalam perjalanan. Contohnya, tanyakan jika anda memerlukan oksigen tambahan, terutamanya jika anda menaiki penerbangan.

 Suntikan vaksin

Pastikan imunisasi adalah yang terkini dan dapatkan suntikan vaksin influenza dan juga vaksin konjugasi pneumokokal (PCV13) untuk melindungi daripada radang paru-paru. Semak vaksin dewasa lain yang mungkin anda perlukan. Pesakit COPD juga lebih terdedah kepada pneumonia – masalah keradangan paru-paru, yang boleh menyebabkan anda mungkin berada di hospital.

 Periksa peralatan

Pastikan anda meminta doktor anda untuk memeriksa peralatan anda, seperti kompresor dan alatan oksigen mudah alih, yang akan anda gunakan ketika mengembara untuk mengelakkan sebarang kemungkinan rosak dan tidak berfungsi. Pastikan anda mendapatkan alatan oksigen mudah alih untuk menentukan sama ada anda boleh mengendalikannya sendiri atau memerlukan bantuan untuk menggunakannya.

 Berbincang mengenai destinasi

Beritahu doktor anda ke mana anda akan pergi. Ia penting kerana jika anda mendaki atau pergi ke tempat tinggi, kerana ketinggian cenderung menyebabkan sesak nafas atau hipoksemia (oksigen darah rendah). Udara menipis; sehingga pesakit COPD yang tidak menggunakan kompresor di rumah mungkin memerlukan bekalan oksigen tambahan di tempat seperti itu.

 Bersedia untuk cuaca tidak menentu

Semak ramalan dan laporan cuaca dan hindari kawasan berkabus atau musim yang mungkin akan menjadi tempat bermasalah. Perjalanan dalam kereta, gunakan penghawa dingin dan pastikan tingkap ditutup, terutama dalam keadaan berkabus dan kesesakan jalan raya di mana asap ekzos boleh menyebabkan kerengsaan paru-paru.

 Perancangan dengan syarikat penerbangan

Pesakit COPD tidak boleh menggunakan kompresor oksigen sendiri (gas dalam tangki atau oksigen cecair) dalam pesawat, tetapi syarikat penerbangan membenarkan alatan oksigen mudah alih yang menggunakan bateri. Semak dengan pengeluar peranti sama ada alatan itu telah diuji untuk kegunaan dalam pesawat atau tidak. Untuk menggunakan alatan mudah alih ini, anda mesti mempunyai surat keperluan perubatan dan mendapatkan kebenaran daripada syarikat penerbangan, sekurang-kurangnya 48 jam sebelum penerbangan.

Peraturan mungkin berbeza mengikut syarikat penerbangan, jadi hubungi mereka beberapa minggu sebelum perjalanan anda. Tanya wakil syarikat penerbangan apa yang anda perlu bawa untuk membenarkan anda membawa oksigen bersama di dalam pesawat tersebut.

 Susun atur perjalanan kereta api dan bas

Sesetengah kereta api membenarkan peralatan oksigen mudah alih (botol oksigen dan konsentrator) yang tidak bergantung kepada keperluan kuasa elektrik. Tetapi anda perlu membuat tempahan dan memaklumkan kepada pihak kereta api sekurang-kurangnya 12 jam sebelum perjalanan anda. Syarikat bas kebiasaannya membenarkan penggunaan peralatan oksigen mudah alih tetapi sebaiknya anda periksa sebelum berlepas. Contohnya, sesetengah syarikat menghadkan bilangan
canister
. Jika anda mengembara ke luar negara, sila semak dengan syarikat berkenaan kerana polisi yang berbeza.

 Tandakan senarai pembekal pada peta

Menggunakan tangki udara kompresor? Sepanjang perjalanan dalam kereta, tandakan tempat untuk membeli tangki ekstra sepanjang perjalanan anda, jika anda mungkin berdepan masalah kerosakan atau kehabisan. Pembekal perubatan anda mungkin mempunyai cawangan di sepanjang perjalanan anda. Cara yang sama juga tertakluk kepada bateri tambahan bagi alatan oksigen mudah alih yang menggunakan bateri.

Anda pasti boleh menjaga diri anda sepanjang pengembaraan ini. Tetapi adalah baik jika anda mengembara bersama keluarga. Mereka akan sentiasa ada untuk anda di saat anda memerlukan bantuan. Selamat mengembara!

Hello Health Group
 tidak memberikan nasihat, diagnosis atau rawatan perubatan.

Anda mungkin berminat untuk membaca artikel:

COPD, Berkait Dengan Tabiat Merokok

Senaman Pernafasan Membantu Pesakit COPD

Kekeliruan COPD dan Asma, Mungkin Sama Tapi Sangat Berbeza


Ketahui Jenis Kulit Anda

Adakah anda pasti bahawa anda menjaga kulit anda dengan cara yang betul? Adalah mustahil untuk melindungi kulit anda dengan betul tanpa mengetahui jenis kulit anda. Walaupun anda mempunyai kulit yang cantik, sensitif, normal, berminyak atau kering, anda perlu menentukan dengan teliti jenis kulit anda untuk memilih produk penjagaan kulit yang sesuai untuk diri anda sendiri.

Langkah-langkah untuk mengenal pasti jenis kulit anda

Bersihkan muka anda. Basuh muka anda dengan air atau dengan pembersih solekan jika anda memakai solekan.

Biarkan kulit anda kering selama satu jam. Ini akan membolehkan kulit anda kembali kepada keadaan semula jadi.

Gunakan tisu untuk menekan wajah anda

Tentukan jenis kulit anda

Kulit kering

Anda mempunyai kulit kering jika terdapat keruping kulit mati di wajah anda. Faktor seperti gaya hidup dan diet, perubahan hormon, iklim, dan juga genetik, adalah sebab utama menyebabkan kulit kering. Orang-orang kulit yang kering harus kerap mengelupaskan
(exfoliate)
 dan melembapkan kulit mereka.

Kulit berminyak

Jenis kulit ini boleh dikenal pasti jika anda melihat kulit anda mempunyai liang besar dan bersinar. Minyak berlebihan selalu boleh menyebabkan liang pori tersumbat, yang menyebabkan pelbagai jenis jerawat dan jeragat. Walau bagaimanapun, orang yang kulitnya berminyak sering kelihatan lebih muda berbanding orang lain. Anda sepatutnya kerap mencuci wajah anda dan sentiasa membawa kertas penyerap minyak jika anda mempunyai kulit jenis ini.

Kulit normal

Kulit anda adalah normal jika ia tidak bersinar atau kering. Anda harus merasa bertuah jika anda mempunyai kulit biasa. Kulit biasa selalu terasa anjal, licin dan lembut.

Kulit kombinasi

Ini adalah jenis kulit yang paling biasa. Kulit anda sering berminyak di zon T dan kering di bahagian lain. Anda harus memilih produk penjagaan kulit untuk kulit kombinasi dan pengelupasan
(exfoliate)
  harian juga diperlukan.

Kulit sensitif

Kulit anda sensitif jika menjadi merah, bertindak balas, dan gatal selepas menggunakan produk harian biasa. Pencuci muka asas kadangkala boleh menyebabkan tindak balas bagi orang yang mempunyai kulit sensitif. Oleh itu, orang yang mempunyai kulit sensitif perlu berhati-hati apabila mempertimbangkan produk penjagaan kulit untuk diri mereka. Lebih baik untuk menguji produk di tangan anda terlebih dahulu bagi mereka yang mempunyai kulit ini.

Jika anda masih tidak dapat mengenalpasti jenis kulit anda, menemui doktor juga cara yang baik untuk menentukannya. Jenis kulit anda boleh berubah dari masa ke masa, jadi periksa keadaan  kesihatan kulit anda dengan kerap untuk menentukan cara merawat kulit anda yang betul.


Masalah Kehamilan


Aktiviti Fizikal Ditentukan Oleh Kesejahteraan Mental Semasa Umur Pertengahan

Lelaki dan wanita yang mempunyai kesejahteraan mental yang tinggi pada usia 42 tahun, lebih aktif secara fizikal pada usia 50 tahun berbanding dengan mereka yang mendapat skor yang lebih rendah dalam kesejahteraan mental pada usia 42 tahun. Aktiviti senaman yang berbeza berkait dengan dimensi kesejahteraan yang berbeza dalam pertengahan umur.

Kesejahteraan mental diteroka melalui tiga dimensi: kesejahteraan emosi, psikologi dan sosial.

Kesejahteraan emosi menunjukkan kepuasan keseluruhan yang berkaitan dengan kehidupan dan kecenderungan untuk mempunyai perasaan positif.

Kesejahteraan psikologi pula merujuk kepada pengalaman pertumbuhan peribadi dan tujuan hidup.

Kesejahteraan sosial pula berkaitan dengan hubungan dengan individu lain dan masyarakat.

Penemuan penyelidikan menemukan bahawa aktiviti fizikal pada masa lapang tidak menyebabkan berlakunya kesejahteraan mental atau kesihatan subjektif pada masa hadapan, tetapi sebaliknya, kesejahteraan mental menyebabkan berlakunya aktiviti fizikal. Menurut Dr Tiia Kekäläinen dari
Gerontology Research Center
 dan
Faculty of Sport and Health Sciences
,
University of Jyväskylä
, Finland, berdasarkan kajian tersebut, kesejahteraan mental adalah sumber penting untuk mengekalkan gaya hidup aktif secara fizikal dalam kalangan remaja.

Ini jelas menunjukkan bahawa apa yang kita fikirkan mengenai kesan aktiviti fizikal keatas kesejahteraan mental adalah bersifat sebaliknya. Kesejahteraan mental yang baik akan mendorong kita meneruskan dan mengekalkan aktiviti fizikal pada masa lapang semasa berada pada umur pertengahan kehidupan.

Aktiviti fizikal yang pelbagai adalah baik untuk kesejahteraan

Penyelidikan keatas pelbagai aktiviti fizikal pada masa lapang menunjukkan bahawa aktiviti yang berlainan dikaitkan dengan dimensi kesejahteraan pada lelaki dan wanita yang berusia 50 tahun. Berjalan dikaitkan dengan kesejahteraan emosi, melibatkan diri dengan alam semula jadi dikaitkan dengan kesejahteraan sosial dan latihan daya tahan pula dikaitkan dengan kesihatan subjektif.

Menurut Kekäläinen, walaupun senaman tidak menyebabkan berlakunya kesejahteraan mental pada masa hadapan atau kesihatan subjektif dalam penyelidikan ini, senaman adalah penting untuk kesejahteraan mental dan kesihatan semasa.

Perkaitan ini ditemui dalam kalangan kedua-dua lelaki dan wanita. Tambahan lagi, penglibatan diri dengan alam semula jadi dikaitkan dengan kedua-dua kesejahteraan emosi dan kesihatan subjektif, tetapi hanya dalam kalangan golongan lelaki.

Menurut Kekäläinen lagi, kemungkinan besar bahawa alam semula jadi adalah perkara yang berbeza bagi golongan lelaki dan wanita. Sebagai contoh, ia berkaitan dengan kekerapan latihan secara bersungguh-sungguh hanya dalam kalangan lelaki, dan bukannya bagi golongan wanita.

Baca juga:

Gaya Hidup Sihat Untuk Warga Emas

Makanan Memori Untuk Warga Emas

6 Tip Membuatkan Anak Anda Lebih Aktif Secara Fizikal